open-index/open-wikipedia-markdown huggingface dataset:
綠樹蟒

**綠樹蟒**（學名：*Morelia viridis*）係蛇亞目蟒科下嘅一個無毒蛇種，主要分布於新畿內亞、印尼群島同澳洲嘅約克角半島。綠樹蟒具徹底嘅樹棲性，平時大都會留喺樹上，體色係單純鮮明嘅綠色。目前仲未有任何亞種被確認。

## 特徵
成年的綠樹蟒體長平均約有90至120公分，最高紀錄為213公分。牠們的上唇鱗片位置，有一雙具備耐熱功能的凹槽。綠樹蟒一如其名，其身體顏色是鮮明的綠色，沿著脊柱位置有一條白色或暗黃色的條紋，通體佈滿與體色同色的斑點紋理。據指綠樹蟒身上偶爾也會出現藍化現象。

綠樹蟒與一般樹蟒一樣，保持棲息於樹木之上。牠們會以身體環繞樹枝往來迴蜷，最後把頭部垂在正中間位置，遠看形狀就像一個馬鞍。這個獨特的棲息姿態，與隸屬蚺科並分布於南美洲的翡翠蟒幾乎是一樣的，由於二者不論是外型還是棲息動作都如此相似，因此經常令人產生混淆。

## 地理分布
綠樹蟒多居於熱帶雨林與及灌木叢間。牠們主要分布於印尼（如斯考滕群島等地）、巴布亞新畿內亞與及澳洲（包括昆士蘭東岸附近的約克角半島）一帶。其標本產地為印尼的阿魯群島。另外，綠樹蟒與地毯莫瑞蟒是分布在相同區域的兩個同科蛇種，彼此間經常出現生態上的競爭。

## 保育狀態
目前，對於綠樹蟒而言最大的生態威脅是其主要棲息地逐漸受到破壞，在西新畿內亞一帶情況尤為嚴重。現在的西新畿內亞正受印尼佔領，區內的樹木正面臨印尼政府的砍伐工程。另一方面，綠樹蟒所棲息的古舊森林裡亦同時居住有一些有食蛇習俗的巴布亞土著，這對於綠樹蟒而言又是一個強烈的威脅。

繁殖方面，綠樹蟒是卵生動物，每次大概能生產12至25枚蛇卵。母蛇會把蛇卵放置到樹洞裡，繼而進行孵育。孵化後出生的幼蛇體色主要是淺黃色，佈有淡淡的紫色及棕色的斑紋。當幼蛇逐漸成長，其體色就會慢慢地變化成鮮綠的顏色。

## 進食習慣
綠樹蟒主要進食小型的哺乳類動物，例如鼠類等，有時亦會進食其它爬蟲動物。雖然有很多文獻指綠樹蟒會進食鳥類，但事實上鳥類並不是綠樹蟒的進食對象。學者史威德克曾為綠樹蟒有否食用鳥類的問題作出研究，他多次把綠樹蟒胃部裡的食物成分作出化驗，結果發現超逾一千種被綠樹蟒吞食的動物裡，並不包括任何鳥類。另外，綠樹蟒的捕獵方式是靜待於樹枝上作伏擊，當掌握獵物的機會出現時牠就會以其靈活的尾巴把獵物俘獲，然後迅即對其作出咬擊。

雖然綠樹蟒有著比較難以飼育的習性，但牠們仍然是頗常見的寵物蛇種。牠們對生活環境的要求相當高，但一旦適應了居住的環境就會很順利地得到成長。另一個飼養綠樹蟒的困難之處，在於野生捕捉的綠樹蟒容易長有寄生蟲，每逢如此牠們便會變得難以馴化。因此要成功養殖綠樹蟒是有一定難度的。

## 備註

## 外部連結
*TIGR爬蟲類資料庫：綠樹蟒
* Morelia viridis
斑腿泛樹蛙

**斑腿泛樹蛙**（***Polypedates megacephalus***），又叫**棕樹蛙**、**斑腿樹蛙**、**大頭樹蛙**同**大頭泛樹蛙**。模式標本嚟自香港。

## 特徵
係中型蛙種，蛙公大約50毫米，蛙乸大啲，達到70毫米。背脊同個肚扁，淺啡色，身體嘅色可稍為改變配合周圍環境，皮膚光滑，有啲啲小疣粒，背脊有交叉形花紋。大眼，鼓膜明顯，後肢有半蹼，趾尾吸盤發達。

俾捉或受驚時會標尿。

## 分佈
喺中國，分布喺香港、澳門、廣東、廣西、海南、江西、貴州、湖南、雲南、福建、湖北、江蘇、安徽、浙江、四川、甘肅同西藏，而臺灣分布嘅係斑腿泛樹蛙，定或台灣叫嘅布氏樹蛙（*Polypedates braueri*）就唔清楚。

印度北部都有斑腿泛樹蛙。越南有冇就唔清楚。斑腿泛樹蛙引入日本。

## 生活習性
斑腿泛樹蛙可適應唔同海拔嘅各種生境，住喺淡水沼澤、池塘、樹叢間。

蝌蚪係雜食性，主要食水生植物；成蛙主要食昆蟲包括蟋蟀、甲蟲同埋烏蠅。

## 威脅
斑腿泛樹蛙面臨水污染同生境退化咁嘅問題，但根據 IUCN 嘅描述，斑腿泛樹蛙數量穩定，絕種威脅暫時唔大。

## 保育現狀
2004年，世界自然保護聯盟（IUCN）評估斑腿泛樹蛙嘅現況做唔使理。

喺香港，香港濕地公園同嘉道理農場都有養依種樹蛙。

## 參考
* 《蛙蛙世界》，陳堅峰、張家盛、賀貞意、林峰毅、鄧詠詩、劉惠寧及鮑嘉天，天地圖書，ISBN 988-211-312-5

## 資料來源
*《蛙蛙世界：香港兩棲動物圖鑑》
*《香港動物原色圖鑑》
*  IUCN Red list

## 睇埋
*香港兩棲類
鰲峯

**鰲峯**係講一啲水面突起嘅山，即係島，通常喺江或者海中間。古時會想象有條大大條嘅鰲魚喺水底，揹起成坐山。
1998年5月印尼騷亂

**1998年印尼大排華**，又叫**黑色五月暴動**，係1998年5月13號至5月15號響印尼發生嘅一宗排華大騷亂。呢單嘢響印尼雅加達、棉蘭、巨港、楠榜、梭羅、泗水等地同時發生。印尼華人死咗成千人，五千幾住宅、超市燒毀，百幾名女子受到強姦、輪姦，最細嘅得九歲。

## 出面網頁
* 1998年印尼反華暴亂嘅詳細始末
* 印尼華人(早報)
* 新聞檔案：印尼1998年「513」排華紀實
* 華人薇薇安嘅公告（圖片可能引起不安，請慎入）
* 印尼將以普通侵權案處理1998排華事件
武夷山

**武夷山**（）喺中國江西同福建兩省嘅邊界。佢係東北-西南走向。北面第一山係仙霞嶺，南度係九連山。海拔一千米。佢係贛江同閩江嗰分水嶺，長550千米。主峰係黃崗山，海拔2,158米，亦係中國大陸東南最高嘅山，佢位到福建武夷山市嗰西北首。1979年武夷山設國家自然保護區，佔地5.73萬公頃。1957年起咗正鷹廈鐵路，直接橫過江西嘅資溪、福建邵武間嘅中間。

## 出面網頁

* 武夷山市檔案局
任天堂DS

**任天堂DS**（；），簡稱**NDS**或**DS**，係一款由任天堂出嘅手提遊戲機，喺2004年11月推出。DS嘅意思係Double Screen。

任天堂DS有兩個LCD熒幕，其中下面嗰個係輕觸式嘅，用嚟畀人揸住跟機嘅觸控筆去控制遊戲進行。第一版本既DS支援GBA遊戲。

佢嘅第二版本任天堂DS Lite喺2006年推出，而第三版本任天堂DSi喺2008年推出。

NDS係目前全球銷量最高既手提遊戲機，達到1.54億。

## 技術參數
* CPU：ARM946E-S 67MHz + ARM7TDMI 33MHz
* 記憶體：4MB（中國大陸iQue DS有簡體中文操作界面，內存擴大至10MB）
* VRAM：656KB
* 顯示器：3英吋（對角線）有背光嘅TFT彩色液晶顯示器
** 解析度256x192，顏色數26萬色
* ROM：日本MegaChips公司研發嘅特殊規格記憶體卡匣，最大支援8Gbit（1024MB）以上
* 三維性能：每秒十二萬個多邊形
* 二維性能：每秒三千萬點
* 輸入：十字鍵，A，B，L，R，X，Y，START，SELECT，觸控式螢幕，咪高峰
* 網絡功能：IEEE 802.11b（DS Lite採用IEEE 802.11g）（Wi-Fi）
* 電源：內置充電式鋰電池（3.7V/850mAh）
* 聲音：立體聲喇叭
* 重量：約275克（NDS Lite約218克）

## 出面網頁
* 任天堂 DS 官方網頁 
* 任天堂 DS 官方網頁
任天堂DS Lite

**任天堂DS Lite**（日文：ニンテンドーDS Lite，英文：**Nintendo DS Lite**，簡稱**NDSL**）係任天堂DS手提遊戲機嘅第二版，喺2006年推出。

佢保留咗任天堂DS嘅雙LCD熒幕等設計，不過比任天堂DS細部同埋輕身啲，而個熒幕顯示亦都光啲。

## 概要
基本嘅性能上維持喺原本嘅狀態，為咗令佢更方便攜帶而更加小型輕量化，外觀設計都換新咗。發售時原本係以「任天堂DS嘅上級機種」為理由，同埋原本嘅DS一齊賣，但係因為DS爆發性熱潮嘅幫助，同發售過程一樣嘅Game Boy Advance同埋Game Boy Advance SP一樣，而家實際上係以任天堂DS嘅後繼機進行生產、普及。

日本喺2006年3月2號開始賣；澳洲喺6月1號有得賣；美國喺6月11號有得賣；歐洲喺6月23號有得賣；中國係以**iQue DS Lite**呢個名喺6月29號有得賣；韓國喺2007年1月18號有得賣。
劉翔

**劉翔**（；）係中國上海出身嘅田徑運動員，祖籍江蘇鹽城大豐，專跑男子110米欄，已經退咗役。2004年8月27號佢以破世界紀錄嘅12.91秒攞到2004年夏季奧林匹克運動會男子110米跨欄冠軍。

2006年7月12號，佢以12.88秒打破男子110米欄世界紀錄。

劉翔響2008年夏季奧林匹克運動會男子110米欄嘅第一輪初賽，因為腳傷復發而退出比賽。喺2012年夏季奧林匹克運動會男子110米欄嘅第一輪初賽，直到決賽由於再次受傷而無緣冠軍。

喺2015年4月7號，佢喺個人微博宣佈退役，結束19年嘅跨欄運動生涯。佢話退役之後向青少年搞體育事業，重會盡力推動同促進中國田徑喺國際舞臺嘅影響力。甚至喺媒體專訪入面話唔會做教練同官員。

## 歷次比賽成績

下面係劉翔歷次比賽嘅成績：

## 註

## 參考

## 出面網頁
* 

類:中國奧運金牌得主
類:上海人
類:祖籍江蘇
類:跨欄運動員
米高菲比斯

**米高菲比斯**（，），係美國游水運動選手，人稱「史畢茲2.0」。

佢喺2004年夏季奧林匹克運動會攞咗六面金牌，成為嗰屆奧運會攞最多金牌嘅運動員。2008年夏季奧林匹克運動會，佢再攞到八面金牌，打破泳手史畢茲喺1972年夏季奧林匹克運動會一屆攞七面金牌嘅紀錄，成為喺單一屆奧運攞最多金牌嘅運動員。2012年夏季奧林匹克運動會後，又成為奧運會史上攞到金牌（23面）同埋總獎牌（23金3銀2銅，共28面）最多嘅運動員。

囝囝叫做Boomer Robert，喺2016年5月5號出世。

## 出面網頁

* MP Michael Phelps
* Homepage - MPF（米高菲比斯基金會）
* Michael Phelps | FINA Athletes | fina.org - Official FINA website 
* Michael PHELPS - Olympic | United States of America 
* Michael Phelps 
* USA Swimming - National Team Bios 
* 
* 
* 
類:奧運金牌得主
類:美國泳手
世嘉Saturn

**世嘉Saturn**（日文：****，英文：**Sega Saturn**，簡稱「SS」）係日本世嘉一部用CD-ROM嘅32-bit遊戲機。因為係世嘉第六部家用遊戲機，所以用太陽系第六粒行星——土星做名。世嘉Saturn係喺1994年11月22日開始喺日本發售，定價係44800日圓。喺北美同歐洲就分別喺1995年5月11日同7月8日發售。Saturn係雙CPU架構，加埋總共有8粒處理器，但係咁複雜嘅硬件令到開發有唔少困難。

Saturn最初喺日本幾成功，第一日就賣出17萬部。但係喺北美市場就唔係咁成功喇，喺任天堂64推出之後，Saturn嘅市場佔有率就大幅下滑。最後Saturn喺1998年就停產，而佢喺日本嘅銷量只係得580萬部，全球計都只係得926萬部，所以普遍嚟講都視Saturn係一部失敗嘅主機。世嘉無喺Saturn推出超音鼠嘅正統續作，被認為係失敗嘅原因之一。另外，世嘉喺歐美為咗保住，而對Saturn嘅宣傳唔嗲唔吊；同埋世嘉喺只係推出短短嘅4年就放棄Saturn改為發展Dreamcast，都係導致失敗嘅原因。

Saturn嘅評價主要都係好壞參半。雖然佢有唔少好遊戲，例如、、等，但係都有唔少嘅負評，例如話硬件設計複雜，無乜第三方嘅遊戲咁。

## 世嘉三四郎
1997年到1998年期間，為咗宣傳Saturn，世嘉請咗初代幪面超人嘅演員藤岡弘飾演世嘉三四郎，拍咗一系列嘅廣告。由於廣告大受歡迎，世嘉唔單止出咗兩個由世嘉三四郎做主角嘅遊戲，更加出埋廣告歌嘅CD，而CD重賣出咗超過十萬張。

## 睇埋
*Dreamcast
封川

**封川**喺中國廣東，家下封開縣下係一個鎮，叫**封川鎮**。佢由隋開皇十八年到共和國1959年，都係一個縣，叫**封川縣**。1959年，封川縣同德慶縣合併為德封縣，縣城設喺德城鎮。1961年，佢改為同開建縣合併，變成家下**[[封開縣]]**，縣城設喺江口鎮。

封川鎮係舊封川縣治。家下係個行政分區。佢喺合併後封開縣治江口鎮東南，喺西江東岸。封川鎮有舊縣城，家下叫封川古城。

## 地理
### 山
封川縣東有封門山，東北有白馬山同留連大山。

### 水
封川縣有西江，古時叫鬱水。西江喺境內，首先有黔水、桂水由廣西蒼梧匯入，向東南到靈州。

賀江由開建入，左邊合埋寧洞水同文德水，右邊合埋東安江，又向東南，右納蟠龍水，左納世陽水，過圓珠山，屈西南入德慶。淥水出自東北豐壽山，亦南到德慶入西江。

## 史
封川縣有文德巡司。有封川驛。舊時有麟山驛，廢咗。

## 註
任天堂64

**任天堂64**（英文：**Nintendo 64**，縮寫N64）係任天堂喺1996年6月出嘅電視遊戲機。

任天堂64係任天堂第一部3D電子遊戲機，遊戲媒介依舊採用卡帶；並且由N64開始，所有任天堂嘅家用遊戲機都支援4人遊玩嘅模式。首發遊戲包括超級瑪利歐64，飛行俱樂部 64等。
超級任天堂

**超級任天堂**（日本版叫，**Super Famicom**，縮寫**SFC**；歐美版叫**Super Nintendo Entertainment System**，縮寫**SNES**）係日本任天堂喺1990年推出嘅遊戲機。係紅白機既下一代，屬於遊戲機第四世代。

歐美版同日本版採用咗唔同嘅設計， 甚至遊戲封面都會唔同。 係紅白機／灰機遺留落嚟嘅現象。
紙紮藝術

**紙紮藝術**，又叫做**紙藝紮作**，簡稱**紙紮**，係一種中華文化、中國傳統、民間手工藝。紙紮祭品係常見嘅製成品之一，整嚟燒畀先人，等佢哋嚮下面地府有得亨受。

除此之外，紙紮藝術重可以整出多姿多彩嘅中秋節燈籠，畀細路仔過節有得玩洋燭、點燈籠。其實，以前嘅古時日常用嘅燈籠，未嘗唔係紙紮用品。

再者，嚮2008年夏季奧林匹克運動會8月比賽期間，香港區議會都紙紮咗幾隻吉祥物福娃 - 貝貝、晶晶、歡歡、迎迎、妮妮，同埋盛裝舞步馬匹等，放嚮各大公園門口，表示熱烈慶祝呢件體壇盛事，佢哋都係「紙紮手工藝術製品」。

重有，小學生勞作堂，老師教學生用竹條、漿糊同埋白色紙條紮埋一齊，外面再點七彩嘅花紙。呢啲勞作工藝都叫做「紮作藝術」，又叫做「紙紮藝術」。
Dreamcast

**Dreamcast**（日文：）係日本世嘉推出嘅最後一款遊戲機，喺1998年推出。

佢係同一世代遊戲機（其餘包括Sony嘅PlayStation 2、任天堂嘅GameCube同埋微軟嘅Xbox）之中最早出嘅，不過自PlayStation 2推出之後就唔夠人爭，最後世嘉喺2001年初宣佈唔再出Dreamcast，自此結束遊戲機生產業務。
Game Boy Advance

**Game Boy Advance**（，縮寫**GBA**）係日本任天堂喺2001年3月21日推出嘅手提遊戲機，GBA支援所有Game Boy遊戲卡。

任天堂喺2003年推出佢嘅新版本**Game Boy Advance SP**，再喺2005年推出另一版本**Game Boy Micro**。GBA系列加埋賣出8,151萬部，3億7,742萬份遊戲。

## Game Boy Advance SP
2003年2月，任天堂發佈了GBA嘅揭蓋輕便版本Game Boy Advance SP(GBA SP)。GBA SP採用鋰電池設計同埋唔再支援Game Boy遊戲卡。

## Game Boy Mirco
2005年9月，任天堂發佈GBA嘅迷你版 GameBoy Micro (GBM)，採用咗兩吋背光液晶螢幕。

## 參考資料
Game Boy Color

**Game Boy Color**（，縮寫**GBC**）係日本任天堂喺1998年推出嘅手提遊戲機。佢係Game Boy嘅代替品，用彩色熒幕。
Game Boy

**Game Boy**（簡稱**GB**，日文：）係日本任天堂公司喺1989年發售嘅一種電池驅動手提電子遊戲機。佢係截至2004年銷量最高嘅遊戲機種。Game Boy係任天堂發售Game & Watch後所推出嘅後續遊戲機商品。

## 技術參數
最初經典型 Game Boy 主機技術參數：
* 制造商：任天堂
* 處理器：Z80- 改進型（8Bit）主頻：4.19 MHz
** Game Boy Color 有雙CPU
* 記憶體：8 KByte RAM
* 遊戲卡匣容量：256 KBit、512 KBit、1 MBit、2 MBit、4 MBit、8 MBit、16 MBit
* 聲音：4 聲道（矩形波2音 任意波1音 雜波1音） 立體聲，帶耳機
* 圖像：反射式點陣型液晶屏幕，2.45英寸，最大分辨率 160×144 Pixel，四灰階
** Game Boy Color型：56原始色調色盤可同時顯示32,786隻色
* 電源：4粒AA型（3號）電池（亦可以用外接交流電源）

最初嘅Game Boy主機同當時嘅手提電話差唔多大細。配有一塊無夜光功能嘅黑、綠色小液晶顯示屏，一個十字方向操縱掣同四個控制掣同埋一個可見嘅單聲道喇叭。喺遊戲機底部可以睇到一個3.5毫米標準嘅立體聲耳機接口。

遊戲軟件被放入到ROM-卡匣入面出售，遊戲卡帶需要垂直放入Game Boy遊戲機嘅背面嘅上部。

喺遊戲主機側邊有一個聯機線接口，玩家可以通過Game Boy專用「通信電纜」同其他有相應遊戲嘅主機聯機對戰。更有可以畀最多4個玩家同時聯機嘅適配器，可令一部Game Boy同另外3部主機聯機。除此之外重有好多附件好似：外接交流電電源、屏幕放大鏡、輔助燈、Game Boy照相機、Game Boy打印機。

### 特性
*反射式四灰階液晶屏幕。
*用可以隨時更換嘅遊戲卡儲存遊戲。
*為咗能夠顯示所有嘅遊戲畫面，Game Boy用咗點陣式液晶屏幕。所謂點陣式液晶，就係由好多嘅小液晶組成格仔狀，而家基本上唔再用呢種方式。
*能夠通過通信電纜同其他Game Boy通信，進行聯機對戰。
*能夠外置音箱
顧問

**顧問**係一種職業。從事顧問嘅人喺某啲方面有專家程度嘅認識同埋研究，幫話事人決策：例如法律顧問、投資顧問、工程顧問、國家安全顧問。

顧問係畀專業資料、數據同分析、建議，幫客人做決定，唔係代人做決定。
封開

**封開**喺中國廣東，係1961年開嘅縣，由封川同開建兩個縣夾埋而成。佢喺廣東西便，喺廣西梧州隔籬。縣城喺江口鎮。

## 名人
*陳欽：西漢經學家
*陳元：東漢經學家
*莫宣卿：唐朝讀書人，廣東第一位狀元。墓葬喺今日封開縣河兒口鎮
*李炳輝：黃花崗七十二烈士中排第二
艾先生猛禽護理中心

**艾先生猛禽護理中心**（英文：**Jim Ades Raptor Sanctuary**）係香港嘉道理農場暨植物園其中一個動物展覽館，亦係香港以至華南地區第一間猛禽護理中心。個中心係英軍艾少校（Jim Ades）經香港前漁農處批准，喺1994年4月成立嘅，目的係為咗照顧啲病咗或者受過傷嘅猛禽，直到佢哋好返晒之後再送返去大自然。

有好多被送到去護理中心嘅猛禽都係一啲瀕危物種，例如有褐魚鴞（*Ketupa zeylonensis*），松雀鷹（*Accepiter virgatus*）等。

間護理中心其中一個主要目的係利用永久傷殘嘅猛禽去繁殖，然後送佢哋嘅仔女返去大自然。

## 睇埋
*嘉道理農場暨植物園
夢比利耶

**夢比利耶**（；）係法國 奧斯坦尼 埃羅省（Hérault）嘅首府。佢響法國南部地中海沿岸，離開巴黎，屬亞熱帶嘅地中海型氣候，喺2021年嘅人口有大約30萬，市長係 Hélène Mandroux-Colas。

## 拎

* 夢比利耶正式網站 
* ''Site officiel de la communauté d'agglomération''

## 文獻

類:法國城市
開建

**開建**喺中國廣東，南朝宋元嘉三年開縣，叫**開建縣**，到1959年，先拼先懷集縣，叫德封縣，縣城喺德城鎮。1961年，佢又改同封川縣，叫**[[封開縣]]**，縣城喺江口鎮，直到家下。

## 地理
### 山
開建西北有圓珠山。東北有忠讜山。

### 水
開建有開江喺西便，叫賀江，古時叫封溪水，由廣西賀縣入，東南去到潭霜山，潭霜水同金裝水一齊南流入來。又向南行，同蓮塘水合，過縣治西南，左納金縷水、黎水，右納大玉水、小玉水，屈東南入封川。

## 註
明珠台

（英文：**Pearl**）係無綫電視嘅英文電視頻道，部分節目以普通話作麗音廣播。

無綫電視喺1967年11月19號成立，係香港第一個商營無綫電視台，提供免費電視廣播服務。於2007年上半年，黃金時段內（下午7時至午夜），明珠台嘅英文電視頻道平均收視約佔百份之七十，係全港收視率最高嘅英文電視頻道。

1991年，明珠台開始採用麗音廣播服務，提供多語言聲音廣播，觀眾可自行選擇廣播語言（而喺2007年12月31號啟播嘅數碼版本，就採用多重AC-3位流提供多種語言廣播）。基本上，明珠台喺部份節目提供廣東話同埋英文作廣播（主要喺連續劇，紀錄片等其他類型節目比較少）。而中文字幕喺下晝6點20分後，於大部份節目提供。

## 明珠台全港模擬電視訊號發射頻道同埋頻率

*來源：香港電視廣播服務頻率表

## 節目
明珠台絕大多數晚間節目都有以NICAM（麗音）技術（模擬版本）或者係多重AC-3位流（數碼版本），作多種語言廣播。尤其係晚間播出嘅部分綜合節目同埋電視劇、電影等等，都有英粵、日粵雙聲道。佢嘅英文劇收視係全港最高。

### 電影
從前，明珠台播放電影嘅時段係最受歡迎嘅節目。根據AC尼爾森喺2001年嘅調查中，「明珠930」（現稱「周末大電影」）係全香港觀眾最鍾意嘅電視節目。節日期間會播出唔同主題嘅電影。例如喺情人節前一星期，播出愛情主題電影；而萬聖節期間，會播出以恐怖為主題嘅電影。現時「周末大電影」逢星期五六日晚9:30播出。

### 電視劇
明珠台亦重點播英語戲劇節目，間中亦會播放韓劇、日劇、台劇。一些曾經喺明珠台播放嘅外購節目，亦被香港嘅電視台用類似嘅題材製作成香港版本。

### 綜合資訊節目
明珠台其他節目包括紀錄片、資訊節目、音樂節目，戲劇節目及娛樂節目等。

### 轉播教育電視節目
由於香港政府並無自行運作嘅電視台，政府規定兩間免費電視台一定要播放香港電台嘅節目，其中教育電視早喺1971年開始播，根據香港嘅教育制度，將中文、英文、數學、常識、普通話等教育節目，畀中小學學生睇。而教育電視節目就喺每年嘅32個星期播映期間，被安排喺香港兩間免費電視台嘅非主流頻道——無綫電視明珠台同亞洲電視國際台播出。播放模式係：上晝8點至中午12點由其中一間電視台（舉例：無綫明珠台）播出，中午12點至4點就由另一間電視台（依上例子就係亞視國際台）播出。下一學年兩間電視台嘅播放時段互換。而由2006年9月18號開始，教育電視播放時間縮短為兩個鐘，上晝時段由上晝10點至中午12點，而下晝時段就係由下晝2點至4點。

## 台徽
明珠台啟播時，台徽最初同翡翠台標誌一樣，後尾開始獨立用自己嘅台徽。台徽大致同翡翠台標誌相似，只不過將白框改成圓形，再形成「P」的形狀，代表Pearl的字頭「P」字。1989年11月，無綫進行大改革，並將台徽統一，明珠台P形台徽就無咗。統一後，為避免同翡翠台標誌撈亂，無幾耐再喺台徽底下加上「Pearl」嘅英文字樣。

## 攷
東安

係地名，通常用喺舊時邊疆地方，可以指：

## 東安省
*東安省，滿洲國東部接蘇聯嘅省，位於而家黑龍江省東部。

## 東安市
*東安市，滿洲國東安省嘅省城。喺升爲市之前叫東安街。而家係黑龍江省嘅密山縣。

## 東安郡
* 東安郡，漢魏三國時一郡。

## 東安縣
東安縣係中國地方：
* 東安縣，而家湖南永州下一縣。
* 雲浮，民初廣東東安縣。
* 同安，東吳東安縣。
* 安次，民初直隸東安縣，後河北安次縣。

## 東安區
* 東安區 (牡丹江)，中國黑龍江省牡丹江市下一市轄區。
* 東安區 (安養)，大韓民國京畿道安養市下一區。

## 東安鄉
東安鄉係中國地方：
* 東安鄉 (寧明)，廣西崇左寧明嘅鄉。
* 東安鄉 (城口)，重慶城口嘅鄉。
* 東安鄉 (江油)，四川綿陽江油嘅鄉。
* 東安鄉 (渠縣)，四川達州渠縣嘅鄉。

## 東安街道
東安街道係中國黑龍江地方：
* 東安街道 (大慶)，大慶薩爾圖區嘅街道。
* 東安街道 (齊齊哈爾)，齊齊哈爾碾子山區嘅街道。
此外有條街道嘅名近似：
* 東安路街道，河南平頂山衛東區嘅街道。

## 街坊鄉里
* 東安坊，臺灣臺南城舊時一個政區。
* 東安里，喺臺灣有好多處東安里。
* 東安居，日本福井縣福井市嘅地區。
* 東安居村，日本福井縣足羽郡舊時嘅村。

## 水
* 東安江，係賀江支流，喺廣東封開（舊封川部份）滙入賀江。

## 人
* 東安公主，北齊武成帝嘅公主。

## 事
* 東安鎮事件，1939年嘅滿洲國同蘇聯嘅武裝衝突，發生喺饒河縣東安鎮。

## 城門
* 東安門，明清時北京皇城嘅城門。

## 市場
* 東安市場，北京舊時一處市場。

## 車站
* 東安路站，上海地鐵四號綫同七號綫嘅車站。
* 東豆川站，韓國京畿道東豆川市東豆川洞嘅車站，曾經叫做「東安站」。

## 學校
* 東安中學校，位於日本岐阜縣安八郡安八町嘅中學。
* 東安初等學校，位於韓國京畿道安養東安區嘅學校。
* 東安高等學校，位於韓國京畿道安養東安區嘅學校。

## 近似
* 東英吉利亞大學，有個譯法做「東安格利亞大學」。
東安縣 (搞清楚)

係中國地名，可以指：
*現行地名
** 東安縣，湖南永州下一縣
*舊地名（政區保存到而家）
** 雲浮，民初廣東東安縣
** 南安，吳國 (三國)東安縣
** 安次，民初直隸東安縣，後河北安次縣
** 沂水，漢朝到晉朝時嘅東安縣
** 潼南，清末民初嘅東安縣
*有過嘅政區
** 東安縣 (遼寧)，位於而家遼寧遼陽
** 東安縣 (江蘇)，位於而家江蘇連雲港東海
** 東安縣 (雲南)，位於而家雲南昭通彝良
雲浮

**雲浮**喺中國廣東西面，家下係地級市，叫**雲浮市**。大唐有**雲浮郡**，大明設**東安縣**，1914年改名**雲浮縣**。佢西面係廣西，山多，靠住西江，東便出山係珠江三角洲，全市面積7779平方千米，人口247萬。

## 地理
東安縣時，西南有雲霧山。

西江自西寧入，東南去到絳水口，大絳水喺西南注入，向東北入高要。

東南有新興江出新興，東北流，左納客朗水，過腰古汛，入高要合西江。

## 史
大唐天寶元年，即742年，設雲浮郡。到大明萬曆五年，即係1577年，置東安縣。

大清東安縣歸羅定直隸州管，有西山巡司。

民國三年，即1914年，東安縣改名為雲浮縣，隸屬粵海道。民國17年隸屬廣東省西區綏靖公署。民國25年，隸屬廣東省第三行政督察專員公署。

中共打入雲浮，改隸西江專區。1952年歸粵中行政區。1958年雲浮縣同新興縣合併做新雲縣，隸高要專區。1959年4月，新雲縣改稱新興縣，屬江門專區。1961年4月，恢復雲浮縣，歸肇慶專區。1988年1月，屬肇慶市。1992年9月3日，改雲浮縣做縣級市，叫雲浮市，由省直轄，肇慶市代管。1994年4月5日，國務院將雲浮市升格為地級市。

## 政治
雲浮有一區、一縣級市同三縣。即係雲城區，羅定市同新興縣、鬱南縣、雲安縣三縣。

## 註
麒麟站

**麒麟站**係一車站，代號110，屬於單程車票第3收費區，共有2個月台，為麒麟圍同埋週邊地區居民提供服務。

## 車站結構

### 車站周邊
*麒麟圍
*青松仙苑
*兆康苑
*護士學校
*屯門官立小學

### 鄰接車站

*請注意:去兆康站方向先經麒麟站

## 接駁交通
*港鐵巴士：
**K58 - 富泰 ↔ 青山灣

## 歷史
喺615綫去屯門碼頭改道之前，而615P綫又未開線嗰陣，只有505綫去兆康站，所以成日畀人投訴唔方便。另外，輕鐵喺1993年，喺1號月台豎立通告，提醒去元朗嘅乘客，要先搭輕鐵去兆康，再轉車。

## 上一站‧下一站
西寧 (搞清楚)

**西寧**可以指：
*西寧市，中國青海省省會
*鬱南，民國初年叫西寧縣，廣東一縣
*西寧府 (江西)，元末嘅府
*西寧府，清朝嘅府
*西寧州，中國古代同名州
*西寧衛，明朝衛所
*西寧道，清朝、民國初年嘅道
*西寧省，越南嘅一個省
*西寧市 (越南)，越南西寧省省會
*西寧街，香港中西區堅尼地城一條街道
鬱南

**鬱南**喺中國廣東，家下係雲浮市下一個縣，叫**鬱南縣**。因為喺鬱水，即西江之南而名，民國之前叫**西寧縣**。面積1966平方千米，人口48萬。縣政府駐喺都城鎮。

## 地理
### 山
北便有玉枕山。

### 水
西江由封川入，到羅旁口，文昌水合寶珠水、桂河水向北流入。西江再向南行，南江上源瀧水出西南榃棉村，向東北入羅定，過連灘墟合西江，入去東安。

西南有到沙水，出羅雲山，東南到羅定入瀧水。

西便有蟠龍水出大筍嶺，東北入封川。

## 史
大清時係跟羅定直隸州，有夜護巡司。另有都城巡司，不過廢咗。

1913年，民國改西寧縣做鬱南縣。

## 註
中華鱘

**中華鱘**（*Acipenser sinensis*），又叫**中國鱘**、**鱘魚**、**鰉魚**、**苦臘子**、**鱣**等，屬魚綱、鱘形目、鱘科、鱘屬，係目前世界上最古老嘅脊椎動物之一。呢種魚喺1.4億年前嘅白堊紀時代（恐龍時代）就已經出現，所以又叫做「活化石」。

中華鱘有穩定嘅生殖迴遊習性，有自古以來固定不變嘅航道：中華鱘由近海迴遊到長江上游嘅金沙江一帶產卵，孵出嚟嘅鱘苗順流而下，漂遊入海，大概十年後，幼鱘大個咗，又揾返佢哋童年嘅足跡，從大海游返上游尋根產卵。

## 瀕臨絕種
佢啲肉、卵鮮美而且具有好高嘅營養同埋中藥藥用價值，而身體表面由硬磷形成嘅骨板係整工藝品嘅材料，因此係噉俾人捉，令中華鱘瀕臨絕種。

中華鱘研究所嘅科研人員研究出人工繁殖嘅科學方法，並喺1984年開始首次放流人工繁殖中華鱘魚苗，希望可以增加中華鱘嘅數目同埋拯救呢種接近絕種邊緣嘅動物。

## 香港海洋公園
香港海洋公園接收過5條中華鱘，並喺2008年6月20號公開展出。其中一條名為中華鱘5號，喺第二日死咗，身上有牙印，懷疑佢俾一魚缸內嘅海狼（*Sphyraenus*）咬傷。件事引起小風波，香港海洋公園話同魚缸混養係問過北京專家之後先決定，亦有人話香港海洋公園嘅管理唔得。

不過之後到港出席中華鱘進館儀式嘅中國水產科學研究院長江水產研究所教授危起偉就話，冇同海洋公園提供過書面意見，並質疑園方考慮不周：「內地係單獨飼養中華鱘，唔會同其他魚類放埋一齊，海洋公園可能有處理不周嘅地方，以為喺館內嘅魚類基於人工飼養就冇攻擊性。」

## 參考

## 出面網頁
*中國文化研究院 動物世界 - 中華鱘
*海洋公園 國寶中華鱘
*台灣環境資訊協會 - 誰侵擾了中華鱘？
*世界鱘保護協會網頁 
*中國網 - 奧運侯選吉祥物中華鱘
*Fishbase
陳百祥

**陳百祥**（， ），花名**阿叻**、**荷蘭叻**或**叻哥**（粵拼：），係香港前演員同節目主持。佢老婆係前女演員黃杏秀。

## 演出

### 節目主持（[[無綫電視]]）
* 運財智叻星
* 2008年夏季奧林匹克運動會

## 賽馬
陳百祥有紐西蘭練馬師牌照。嚮1990年代做過澳門練馬師。嚮香港養咗幾隻賽馬，包括「尊贏」同埋「尊係贏」等。陳百祥話自己篤信泰國白龍王，自稱多次贏得三T。

## 足球
陳百祥係康宏晨曦足球隊嘅名譽會長之一。

## 商界
陳百祥做過珀麗酒店（現稱大灣區聚變力量，前稱永安旅遊，）嘅執行董事，至2019年8月份以「希望投放更多時間於其他事務」為由辭任。

## 爭議
2015年12月，陳百祥喺香港電台節目《我係乜乜乜》入面指大部份網民「讀壞書、憎人富貴厭人窮」，又讚香港特首梁振英政府表現好，只係批評者「冥頑不靈」，又話如果自己後生啲，可能係facebook創辦人，又話如果自己係「90後」，就有機會做特首。佢又批評讀緊香港公開大學嘅學民思潮召集人黃之鋒連八間主流大學都考唔到。結果連串內容引起咗網民不滿同反擊。

## 個人榮譽
* 銅紫荊星章（2020年）

## 參考

*黎海榮尊係贏升格即捧盃 成報
*方嘉柏3W「了不起」 星島日報
*一個可能是中三T最多的人

## 出面網頁
* 
* 
* 
* 
* 	

類:香港喜劇演員

類:前無綫電視男藝員

類:練馬師
排隊

**排隊**係一個跟一個人排成一行，係有規矩嘅表現。排隊可能係為咗軍事訓練、儀仗隊、操兵或者買飛、輪米等。

「打蛇餅」即係排隊人太多，一圈一圈好似大莽蛇打晒大餅。「排長龍」即係排隊人好多，長到好似條龍咁樣。

對於冇錢人、唔識人嘅弱勢社群，排隊係最公平，因為資源分配嘅方法，除咗排隊領取，重可以諗辦法使錢買頭號位、識人內部認購、高價競投、炒黃牛等。

排隊最憎係日曬雨淋，畀人打尖。

另外亦有「排隊黨」，即係走去排隊霸頭位，然後將個位高價賣畀唔想自己日曬雨淋排隊嘅人。
藏酋猴

**藏酋猴**（***Macaca thibetana***），又叫**截尾獼猴**，係生活喺東亞地區嘅一種馬騮。

## 特徵
成年嘅藏酋猴公身長58—71厘米，重10—20千克；猴乸身長達51—65厘米，重6—12千克。藏酋猴周身生有棕色厚長嘅毛，但塊面就無毛。新生嘅小猴毛髮呈銀黑色，大概兩歲會轉變成褐色。另外，猴公塊面係肉色，眼周圍係白色；而猴乸塊面帶有紅色，眼周圍係粉紅色。

藏酋猴平均有廿幾歲命。

## 習性
藏酋猴分佈響中國好多地方（包括原產地西藏、四川、福建、廣東、香港等）以及越南。佢哋生活喺亞熱帶森林裏面，活動範圍介乎海拔800至2000米之間。藏酋猴係群居動物，一個群體可以由10隻到30隻不等，由2至3隻成年猴公做阿頭。群體成員之間等級地位好清晰，「猴王」嘅統治地位通常都係靠打鬥打番嚟。

藏酋猴嘅婚配係用一公多乸制，交配季節多數喺秋天。猴乸嘅懷孕期為6—7個月，每胎生1隻，由阿媽負責養育。

藏酋猴係晝行性、半地棲嘅動物，鍾意喺地面活動，同喺崖壁縫隙、陡崖或者大樹上過夜。佢哋係雜食嘅，主要摘野果嚟食，但都食植物嘅種子、葉同花，以及捕捉小型嘅無脊椎動物。

目前已知有4個亞種：
* *Macaca thibetana thibetana*
* *Macaca thibetana esau*
* *Macaca thibetana guiahouensis*
* *Macaca thibetana huangshanensis*

## 參考
* 
* 
* ARKive - images and movies of the Tibetan macaque ''(Macaca thibetana)''

## 睇埋
* 中國哺乳動物
* 香港哺乳動物
西寧

**西寧**（）喺中國青海，係青海省城，亦係個地級市。舊時叫**西都**。人口246萬。市花丁香。市樹柳樹。古稱西都。

## 史
大清時，有西寧辦事大臣統轄青海省各部。
青松站

**青松站**係香港一車站，代號120，屬於單程車票第3收費區，共有2個月台，為青松觀同埋週邊地區居民提供服務。

## 車站結構

### 車站周邊
*青松觀
*青松仙苑
*青山醫院
*晨輝學校
*盲人安老院

## 鄰接車站

## 接駁交通
*港鐵巴士
**K58 - 富泰 ↔ 青山灣

## 上一站‧下一站
天壇

**天壇**（）係中國北京一宮殿式建築，亦係明清兩朝帝王祭天、祈穀同埋求雨嘅地方，喺東城區，東同北靠天壇路；西靠天橋南大街同永定門內大街；南靠永定門東街。

## 歷史
天壇喺明永樂十八年（1420年）起，最初叫做**天地壇**。喺嘉靖九年（1530年）實行咗四郊分祀制度後，喺北郊另建咗地壇，天地壇就要改名做天壇，喺乾隆年間天壇進行大擴建。而家除咗主體建築同皇乾殿係明代起嘅，其餘都係清代起嘅。

喺1860年同1900年天壇先後俾英法聯軍同八國聯軍佔據，佢哋將差唔多全部嘅陳設同祭器都攞走晒。八國聯軍重將司令部設喺嗰度，重喺圜丘壇上整枝大炮，對住紫禁城。中華民國成立之後，除咗袁世凱登基之外，天壇就冇再做祭祀活動。到1918年，天壇變成一個公園，對民眾開放。1998年被列做世界文化遺產。

## 風格
天壇佔地約273萬平方米，係故宮面積嘅四倍。

類:北京旅遊景點
建生站

**建生站**係香港車站之一，代號130，屬於單程車票第3收費區，共有2個月台，為建生且埋週邊地區居民提供服務。位置係良運街近建生邨，嘅建生邨中央位置，近住建生商場。

## 車站結構

### 車站周邊
*建生商場
*建生社區會堂
*建生邨
*兆軒苑
*海麗花園 
*寶怡花園
*青田遊樂場
*僑港伍氏宗親會伍時𣈱紀念學校
*屯門天主教中學

### 鄰接車站

## 上一站‧下一站
中國泛藍聯盟

**中國泛藍聯盟**喺2004年8月成立，係中國大陸嘅網絡政治團體，以「泛藍」為名，主要係要避免同大陸嘅自由黨派中國國民黨革命委員會混淆。組織公開會員達到二千幾名，以二、三十幾歲嘅年輕人為主，且都以中國國民黨精神黨員自居根據該組織嘅講法，中國泛藍聯盟係以「精誠團結，海納百川」為原則，為國民黨喺大陸嘅精神黨員提供服務。組織目標在於宣傳三民主義，傳播台灣經驗，促進國家嘅和平統一事業。

## 相關事蹟
根據媒體報導，呢個團體除咗進行思想分享、爭取權益、參與地方人大選舉外，重喺多個農村地區開展維權運動，係2007年，已經處理咗九十一件維權案件，受到地方政府唔小嘅關注。亦有講法話氾濫聯盟思想過於激進，所提嘅口號過於激進，對中國大陸嘅安定環境冇好處。亦有指氾濫聯盟有俾外國反華勢力利用嘅趨勢。

組織成立以來，曾經推動數次大型活動，喺2005年十月邀請國民黨高層到北京訪問嗰陣甚至獲准到現場舉標語歡迎，「唯後來打壓情況收緊，不但活動受禁，成員經常受到無理行政拘留，有喺政府部門工作嘅會員近日甚至被迫辭職，工作都不保。」2008年，連戰再度前往大陸，泛藍聯盟預備喺連戰抵達河南鄭州時前往歡迎，不過呢個組織負責人孫不二接受媒體電話訪問時宣稱「十餘名各省負責人動身出發時，卻遭到非法關押、監控、軟禁、及被迫寫下不再接觸的保證書」，「中共表面隆重歡迎連戰的到訪，另一方面卻大規模打壓國民黨在大陸的精神黨員，顯示中共當局根本無國共合作之誠意」。

國台辦發言人楊毅喺2007年4月一場記者會道話，「該組織未經合法登記，呢個組織同埋佢嘅活動係非法嘅。所謂中國泛藍聯盟，我哋了解嘅情況同中國國民黨冇關係。」

## 參考


## 出面網頁
*中國泛藍聯盟
*大中華民國復興會
*大中華民國復興會部落格
*大中華民國復興會Facebook
*大中華民國復興會YouTube
三灶 (珠海)

**三灶鎮**係中國廣東省珠海市金灣區下轄嘅一個鎮。三灶鎮轄區面積 96 平方公里，下轄三個社區四條村，總人口近 15 萬人，戶籍人口三萬三千，外來人口 11 萬多人。 

## 參考資料
*三灶概況，三灶鎮政府網站 

## 外部網頁
*三灶鎮政府網站
金灣

**金灣區**係中國廣東省珠海市嘅一個市轄區，喺廣東省嘅中南部，2001年4月4號成立。總面積 376 平方公里，2002年人口有 24 萬。

## 行政區域
金灣區下轄四個鎮：紅旗鎮、平沙鎮、南水鎮、三灶鎮。 

## 學校
* 廣東科學技術職業學院珠海校區（原名：廣東科學幹部學院） 
* 吉林大學珠海學院 
* 遵義醫學院珠海校區
* 珠海城市職業技術學院

## 景點
* 海泉灣溫泉

## 出面網頁
*金灣區政府信息網
市轄區

**市轄區**（）係中文入邊，對城市所設嘅一種行政區劃類型嘅指稱。一般簡稱爲**區**。

## 中國大陸嘅市轄區
喺中國大陸地區，按照憲法，「市轄區」係直轄市同埋嘅城區劃定嘅行政分區。實質上絕大部份嘅地級市都有設區。喺中國大陸法律度有個術語叫做「」，就係指設有市轄區嘅建制市（直轄市除外）。

雖然有啲市轄區屬於直轄市，有啲屬於地級市，但所有嘅市轄區喺政區層級上屬於縣級行政區。直轄市嘅市轄區同地級市嘅市轄區之間嘅區別在於，管佢嘅上頭係省級定係地級。目前中國有兩個（上海嘅浦東新區、天津嘅濱海新區），佢哋都重係縣級政區，只不過佢哋地位特殊，權限接近省級。市轄區以下嘅行政分區係鄉級行政區，大城市同埋發達地區嘅市轄區管轄嘅區域以街道為主，呢啲街道係區政府嘅派出機構，直屬於上頭，無自己嘅政府；工業化、城市化發展過程中嘅城市以鎮、鄉為主，鄉、鎮有自己嘅政府。

市轄區同其他縣級行政區相比，顯著嘅特點就係佢係城市主體嘅一部分；人口密度大，流動人口集中；居民以城鎮人口爲主或佔有好大比例；文化、經濟同埋貿易發達。 不過有啲市轄區有廣闊嘅郊區、鄉下。

一般來講啲市轄區嘅政區名係喺地名之後加個「區」字，不過縣轄區亦以「區」字收尾，佢同市轄區唔同，市轄區係縣級政區，縣轄區係鄉級政區（高過一般嘅鄉級政區）。

## 臺灣嘅市轄區
喺二戰後嘅中華民國，區為直轄市（又稱「院轄市」，目前有五個：台北市、高雄市、新北市、臺中市、臺南市）同埋省轄市嘅下級行政區域，相當於縣以下嘅鄉、 鎮、縣轄市層級，英文翻譯係「District」。 

喺中華民國嘅地方行政區劃當中，只有直轄市同埋省轄市之下先有「區」嘅單位，而且只可設區。 台北市喺1968年由省轄市升格為院轄市嘅改制過程入邊，幾箇原屬臺北縣嘅鄉、鎮併咗入臺北市，而且都改為區，之後喺1990年又有整併，形成咗今日台北市十二個區嘅編制。另外，南部嘅高雄市，同埋基隆市、新竹市、嘉義市呢三個省轄市，亦各自有佢哋自己嘅區。台灣嘅區同鄉、鎮、縣轄市一樣，都係以公所（區公所）為行政辦事單位，之下轄里，里之下又轄有鄰。 區長由市長指派，四年一任。
鄉 (中華民國)

**鄉**（）係中華民國（台灣）最基層嘅地方行政區劃，地位同縣轄市、鎮相當。1999年1月25號，中華民國政府公佈《地方制度法》後，設鄉法源來自呢個法嘅第三條嘅規定，「地方劃分為省、直轄市；省復劃分為縣、市。縣之下劃分為鄉、鎮、縣轄市」。鄉在官方嘅英文翻譯名稱係「Township」，同鎮相同。

目前嘅《地方制度法》並冇詳細規定鄉嘅設置標準，一般嚟講，全部沿襲1999年嘅舊有標準，不過如果有合併嘅事宜，都要依法重新區劃。另外一般嚟講，沿襲舊制亦都係鄉劃分嘅地界同埋準則參酌因素之一。例如臺灣日據時期嘅支廳、清治時期嘅巡檢，甚至鄭氏王朝嘅屯田。

鄉又可以再分成「普通鄉」同「原住民鄉」，以漢人居住為主嘅鄉即普通鄉，而以原住民族居住為主嘅則係原住民鄉。目前台灣人口最多嘅鄉為桃園縣蘆竹鄉，人口達到13.4萬人，可望喺近年內改制為縣轄市。
黃嶺

**黃嶺**，唐字，可指：

* 黃旗山，東莞一山。
* 黃嶺 (香港)，香港一山，新界東北，洞梓以北，南涌、鹿頸以南。
黃旗山

**黃旗山**喺中國東莞一山，亦叫**黃旗嶺**，舊時叫**黃嶺**或者**黃嶺山**，係史書上嘅名山，離莞城唔遠，劃咗入旗峰公園之內。座山係東莞八景第一景，叫**黃旗嶺頂掛燈籠**。座山有189米高。

## 景
### 黃旗嶺頂掛燈籠
黃旗山頂有巨石，夜晚有紅光，遠睇似紅燈籠，所以有黃旗嶺頂掛燈籠之稱，係東莞八景之首。

### 觀音古廟
觀音古廟喺山麓度，以前新年，香火極盛。

## 註
偶蹄目

**偶蹄目**（**Artiodactyla**）係哺乳動物嘅一個大目，大約有220幾種，當中包括好多對人類生活好重要嘅動物。偶蹄目係而家進步繁盛嘅有蹄動物，現存嘅有蹄動物當中偶蹄目就佔咗9成，其中又以牛科（Bovidae）最為繁盛。

## 進化
偶蹄目係由古新世嘅踝節目動物進化而嚟。基本上由始新世開始一直分化。中新世同上新世係進化嘅最頂峰。

外形上，早期嘅偶蹄目好似而家嘅鼷鹿（Tragulidae）：細隻，短腿，食葉為生。始新世晚期（大概4600萬年前），3個現代目已開始分化：豬形亞目、胼足亞目同反芻亞目。但係偶蹄目並未佔據生態主導地位，當時係奇蹄目嘅繁盛時期。偶蹄目只可佔據一啲邊緣生態位艱難維生。但係同時佢哋亦喺呢個時候開始咗複雜嘅消化系統嘅進化，從而能夠以低級食料為生。

始新世開始出現草。中新世嘅時候全球氣候變得乾燥少雨，好多雨林枯萎，草原開始發育，並向全球蔓延開嚟。草本身非常難消化，得擁有複雜消化系統嘅偶蹄目先可以有效咁利用呢種粗糙、低營養嘅食物。好快偶蹄目就取代咗奇蹄嘅生態位置，成為食草動物嘅主導。

偶蹄目可分為2大類，但各類內部形態差異好大。豬形亞目（豬（Suidae）、西猯（Tayassuidae）同河馬（Hippopotamidae））保留四趾，臼齒簡單，腿短。犬齒變大成獠牙。除咗河馬之外，佢哋屬於雜食動物，胃嘅構造簡單。駱駝類同反芻類就相反，傾向於長腿、兩趾同複雜嘅頰齒（用嚟適應食草）同埋一個好複雜嘅胃。隨住消化系統嘅出現，佢哋有反芻行為：將半消化狀態嘅食團吐返嘴裏面重新加以咀嚼後再吞落肚以獲取對養分嘅最大程度利用。

根據分子生物學嘅研究，早期嘅偶蹄目中同河馬親緣最接近嘅係一支食肉偶蹄目，即中獸類，喺始新世返落大海，演化成而家嘅鯨魚。

## 偶蹄目同人類
偶蹄目對人類好重要。由史前開始偶蹄目動物就係係人類嘅主要蛋白質來源，係古代人類嘅重要嘅狩獵對象。

法國同西班牙嘅岩洞裏面留低嘅畫。克羅馬嘅壁畫，裏面有好多野牛、北山羊等偶蹄動物。幾乎所有人類文明都有偶蹄動物嘅存在（例如舊大陸各文明嘅牛、羊、駱駝，南美印第安人文明嘅駱馬、羊駝等）。人類最早馴養嘅家畜就有偶蹄動物。偶蹄動物係構成人類畜牧業同埋農業嘅重要成分，係人類最主要嘅肉、乳制品來源，亦係皮革業嘅重要來源。

## 分類
* 豬形亞目
** 豬科：豬、鹿豚、疣豬等
** 河馬科：河馬、倭河馬
** 西猯科：西猯

* 胼足亞目
** 駱駝科：駱駝、駱馬、羊駝、駝羊

* 反芻亞目
** 鼷鹿科：小鼷鹿
** 麝科（Moschidae）：麝
** 鹿科：諸多鹿
** 長頸鹿科：長頸鹿、霍加狓
** 叉角羚科：叉角羚
** 牛科：牛、羊、羚羊

## 睇埋
* 奇蹄目
乳齒象

**乳齒象** (希臘文 **'同**', 意思係解 "nipple tooth") 
 

## 生境
 
http://news.yahoo.com/s/ap/20080808/ap_on_sc/sci_romania_prehistoric_mammal;_ylt=AlYtIl467zvEgv7FtdxB8hBxieAA 2.5 million-year-old mastodon unearthed in Romania] and northern Greece. *[[Mammut americanum]]* disappeared from North America about 10,000 years ago, at the same time as most other Pleistocene megafauna. It is known from fossils found ranging from present-day Alaska and New England in the north, to Florida, southern California, and as far south as Honduras. 

## 另見
*象

## References

## 延伸閱讀
*http://www.rmsc.org/MuseumAndScienceCenter/exhibits/GlaciersAndGiants/
*http://www.museum.state.il.us/exhibits/larson/mammut.html
*http://www.calvin.edu/academic/geology/mastodon/calvin_c.htm
*http://www.amnh.org/exhibitions/expeditions/treasure_fossil/Treasures/Warren_Mastodon/warren.html?acts
*http://www.bbc.co.uk/nature/wildfacts/factfiles/3004.shtml
*Greek Mastodon find 'spectacular' (BBC)
*http://www.priweb.org/mastodon/mastodon_home.html
*http://www.mostateparks.com/mastodon.htm
*http://www.slfp.com/Mastodon.htm
*http://www.flmnh.ufl.edu/exhibits
派米

**派米**，又叫做**開倉派米**，係一種社區公益慈善活動，有米嘅人行善，將自己豐盛嘅同埋冇飯開嘅人分享。

派米活動通常嚮中國傳統慶典舉行，例如新年前夕、娶新抱、賑災活動、盂蘭節等。

派米賑災係將米派畀弱幼者分享。古代發生災荒時，官府會開倉派米畀災民。而歷史承傳，盂蘭節傳統上都有派「平安米」習俗。派米係一種式微嘅活動，現時派米活動，最出名係盂蘭節，歷久不衰。

嚮嗰日會有好多老人家排隊等派「平安米」。食過平安米，一家大細都會行好運。

廣義嚟講，賑災派米好似派其它日常必需品，例如戰前教會派奶粉、美軍向民國政府人民派麵粉咁。唯獨派白米成為香港賑災傳統，慈善活動。

## 睇埋
* 派錢
* 消費券
* 派奶粉
* 派粥
* 食物銀行

## 拎
* 林百欣親臨深水步區，向長者派米
* http://www.legco.gov.hk/yr05-06/chinese/panels/ha/papers/ha1209cb2-576-6c.pdf 
* http://www.etsang.net/article/art088.htm
* 餐馆为老人派米每人十斤 香港明星来助阵
* 盂蘭派米 大陣仗 http://www.takungpao.com.hk/2tkp_site2/news/images/08/12/31/uhk-24.jpg
* 盂蘭節派米
* 派米規則
* 盂蘭節活動項目: 燒街衣、神功戲、大士王、平安米、福物競投。
東安江

**東安江**（）係中國廣西流入廣東嘅一條江，係賀江支流，隔一級係西江支流。佢發源自廣西賀州八步區嘅大桂山東麓，由蒼梧出廣西，喺廣東封開（舊封川部份）大洲鎮入賀江。賀江轉折向西南行到江口墟入西江。

## 流域
東安江自大桂山發源後，一路向南流入梧州嘅蒼梧，流經沙頭、石橋、木雙，入廣東境後係封開縣。有石川河、塘灣河、大平河注入，中間經過四科墟。幹流長127公里，平均比降4.4%，年均徑流量18.1億立方米，流域面積2388平方公里，其中廣西佔2240平方公里。

## 水量
東安江流域集雨面積2400平方千米，多年平均水量係22.84億立方米，多年平均流量係72.4立方米/秒，水質綜合鑑定爲一級。

## 註
淥水

**淥水**喺廣東，係一開建縣一條江。舊時係封川縣東南。佢出自東北豐壽山，喺淥水口流入西江。

## 註
Heng

**Heng**可以指：

## 人
* Helen Heng：星架坡羽毛球手
* 潮州話王氏個王嘅發音

## 地
* 橫縣：廣西一個縣
* 衡山：湖南一座名山
* 恆山：山西一座名山
* Heng Island：喺挪威

## 文化
*【輕】字嘅粵拼同埋白讀
* Heng (字母)：一個拉丁文字母
曲江

**曲江**係中國江名，亦係地名，可以指

## 池
*曲江池，大唐長安

## 江
*曲江 (江)，中國廣東北江上游。

## 地名
*曲江 (廣東)，中國廣東韶關。
*曲江 (陝西)，中國陝西西安。
曲江 (廣東)

**曲江**喺中國廣東，家下係韶關市下一個市轄區，叫**曲江區**。西漢去到大清時係一個縣，叫**曲江縣**。

## 地理
### 山
曲江北便有浮嶽山。東北有韶石山。西有芙蓉山。東南有南華山。

### 水
湞水喺東邊，又叫湘江，由始興縣入，向西南流，合錦江、零溪，過府治東南，武水由北來會，叫曲江，又叫始興大江。再向西南，過虎榜山，屈向東南，右納瀧水，左納曹溪水、宣溪水，南入英德叫北江。

## 史
曲江縣嘅馬壩鎮十三萬年前就已經有馬壩人響度住。

大清時曲江縣歸韶州府，而縣丞治蓮花嶺村。有濛𣿞、平圃二巡司。曲江縣驛。舊時有芙蓉驛，廢咗。另有粵漢鐵路經過。

## 註
樂昌

**樂昌**（）喺中國廣東，家下係韶關市下便一個縣級市，叫**樂昌市**。佢以前係個縣，叫**樂昌縣**。

## 地理
### 山
樂昌山地爲主，東便係昌山，所以叫樂昌。北便有桂山。東北有冷君山。而西北有九峯山。

### 水
武水喺樂昌西便，又叫虎溪，古時叫溱水，由湖南臨武流出，東北到宜章。屈向南，入樂昌西北境，武陽溪由乳源東流合埋。屈向東南，過藍毫山，叫三瀧水，同羅渡水、九峯水合埋。過治西南，蓮花江分流注入。又向東，屈向南，左納長垑水，右納楊溪水，入曲江。

## 史
秦國置南海郡，樂昌之地在其下。公元五零八年，梁國析曲江縣地置梁化縣。隋開皇十八年，卽五九八年，改名樂昌縣。

大清時樂昌縣歸韶州府，有九峯、羅家渡二巡司。有粵漢鐵路經過呢度。

中華人民共和國時，卽一九九四年，改縣爲市，名樂昌市。

## 註
仁化

**仁化**喺中國廣東，家下係韶關市下便一個縣，叫**仁化縣**。

## 地理
### 山
仁化西北有黃嶺山。東南有丹霞山。

### 水
東便錦江出分水坳，西南流到恩口，同恩溪水合，即係藍田水。西南流，左納扶溪水、康溪水，過縣治東南，澌溪水合潼陽水，由西北來注入。屈東南入曲江。

## 史
大清仁化縣歸韶州府，有扶溪巡司。另有仁化縣驛。

## 註
陵水

**陵水**喺中國海南，家下係個自治縣，叫**陵水黎族自治縣**。以前係個縣，叫**陵水縣**。

## 地理
### 山
西便有獨秀山。南便有多雲嶺。

### 水
東南濱海。有加攝嶼、雙女嶼喺海中。

西北大河水，出七指嶺，東南過博吉嶺，屈南叫桐棲港，又東入海。又南，青水塘水出西北狼牙村，東南流，到縣治西便，另有出為筆架山水，同大河水合，瀦為竈仔港。屈西南，至新村港口入海。

## 史
大清史有寶停巡司。
賀江

**賀江**喺中國廣東廣西，古稱**封水**，又叫**開江**、**封溪水**，係一條江，亦係西江支流。有說係同漓江成姊妹。

## 水文
賀江一支，出自連山西便。西有上吉水，向西南流，到木羌墟，有八排瑤水東南注入。上吉水屈西北，過鐘山，入廣西賀縣。

而另一支，臨水自富川經過縣西北，東南流，右受馬窩山水，左受里松墟水，經過縣治北，同上吉水一支會合。再向東南，右受大桂山水，賀江合桂嶺諸山水西南流來會，東南入信都。

過咗信都，去到白沙墟，由廣西去返廣東，即係開建縣境。因為咁，賀江又叫開江，東南到咗潭霜山，潭霜水合金裝水南流入來。又向南，同蓮塘水合，過開建縣治，即今南豐西南，左納金縷水、黎水，右納大玉水、小玉水，屈東南入封川，所以賀江又叫封溪水。

入封川之後，左合寧洞水、文德水，右合東安江。向東南，右納蟠龍水，左世陽水，過圓珠山，屈西南入德慶。

## 註
玉堂字彙

《**玉堂字彙**》係一本係喺 1633年（大明崇禎六年）第一次出版嘅字書。喺 1690年（大清康熙庚午年）再印。作者自稱古杭知足子。

## 特色
呢本字書收嘅字有三萬多。古杭知足子喺本書嘅序度咁講，『因攜遠弗便，遂祖王氏巾箱之學，束卷僅半尺許，不甚累重，載之行，笥驢背中，誠為快事』，即係本嘢細細本方便帶出街。古杭知足子仲話喺五十幾年之後重印係因為『年來翻刻甚多，以訛傳訛，竟失本來音義』。

## 版本
清線裝木刻梅誕生原本嘅《玉堂字彙》分元、亨、利、貞四冊，每冊厚 1 厘米，高 16 厘米，闊 11.8 厘米。2008年，香港作家韋基舜用電腦掃描自己嘅收藏本，喺香港再出版。

## 攷

## 出面網頁
*韋基舜 三百年正字工程
*蘋果日報 - 生活名采 - 20080624 - 喜得玉堂字彙
乳源

**乳源**係廣東一個縣。家下屬韶關市，叫**乳源瑤族自治縣**。以前叫**乳源縣**。乳源縣治响乳源鎮。

佢亦都係廣東三座少數民族自治縣之一（另外兩個分別係連南同連山），入面主要都係以瑤族為主啲文化。有外界話佢係「世界過山瑤之鄉」。

## 地理
### 山
乳源北邊有雲門山。西南邊有臘嶺山。

### 水
乳源武陽溪由自湖南宜章入，東北過武陽司，右合七姑灘水，左納瀔溪，屈東到樂昌入武水。

楊溪水出西北神仙坪，亦到樂昌入武水。

瀧水又叫洲頭水，出西南梯子山，北屈而東，左納員子山水，右納湯盤水，過縣治南便，大布水喺處北流合埋，又向東南入曲江。

## 史
大清嗰時乳源屬韶州府。乳源有武陽巡司，世襲撫瑤廳，管埠市。

## 全景

## 註
翁源

**翁源**喺中國廣東，係韶關市一縣，叫**翁源縣**。

## 地理
### 山
翁源北便雞籠山。東面有玉華山。東北有婆髻山。

### 水
翁源婆髻山出羅江水，西南行過翁山南，浦水由東南注入。屈南行，右納芙蓉水，左納龍仙水，又向西南，同周陂水合，西流過三華鎮入英德。

翁源西有太平水，又叫江鎮水，出東北桂丫山，南流到英德同羅江水合埋叫翁江。

## 史
大清時翁源係韶州府之下，嘉慶十六年改隸過江西南安府，十七年調返入韶州。翁源有桂山、磜下二巡司。

## 註
英德

**英德**喺中國廣東，家下清遠市下一個縣級市，叫**英德市**。佢以前係個縣，叫**英德縣**。

## 地理
### 山
英德北便有英山。南便南山。再南啲有臯石山，又叫湞陽峽。

### 水
北江喺英德北部，由曲江入，過湞石山，屈西到縣治東南，東有翁江，右合曲潭水，左合羅紋水，西南流合埋。南去到洸口，洭水合波羅水由西北匯入來。

洭水又叫湟水、洸水，東南流入清遠。

## 史
大清時，英德有洸口、象岡二巡司。有英德縣驛。舊時有湞陽驛，廢咗。另有粵漢鐵路。

## 註
連州

**連州**（）係廣東清遠轄下縣級市。大清時係直隸州，叫**連州直隸州**，管埋陽山縣。民國又轉做縣，叫**連縣**。1994年轉做連州市。市府喺連州鎮。

## 地理

### 山
南有楞枷山，又叫貞女山。西南有崑湖山。西北有桂陽山。

### 水
連州有湟水喺西便，又叫洭水，漢志叫佢做匯水。佢上源係盧溪，出自西北黃蘖嶺，所以又叫蘖水，南行東過圭峯山，東北合奉化、潭源、黃嬌諸水，去到州治西南，高良水自由連山西行便注戊來，東南過同冠峽，入陽山。

## 史
大明時，連州隸廣州府。

大清雍正五年，升為直隸州，歸南韶連道，廣州府割陽山、連山畀佢管。嘉慶中年，連山改做直隸，由連州分出去，叫連山直隸廳。州判治皇子墟，又有朱岡巡司。

## 相

File:Lienchow Library 20140617.jpg
File:Lienchow 20140617 1.jpg
File:Lienchow 20140617 6.jpg
File:Lienchow 20140617 5.jpg


## 參考

## 出面網頁
* 
* 
*
信宜

**信宜**喺中國廣東，家下係茂名市嘅縣級市，叫**信宜市**。佢舊時係個縣，叫**信宜縣**。

## 地理
### 山
信宜東便有龍山。東北有雲開山。。

### 水
信宜有西川水出大人山，西南過舊潭峨縣叫潭峨江，到縣治西南，東川水來會。屈向南，過羅竇洞叫竇江，又向南入茂名。

東便有雙龍水出長𡊿坑，西南到古丁墟，屈東入陽春，合雙滘水。

東北有雙牀水出大水嶺，南合吐珠水，屈東北流叫石印水，到羅定入瀧水。

懷鄉水出東北黃陂嶺，會扶龍水、石人水，西北同響水合，叫黃華江，入廣西岑溪。

又有金洞水出縣北雷公嶺，水西北到廣西容縣叫渭龍江。

## 史
唐朝嗰陣叫**信義縣**。北宋因為避宋太祖趙匡義諱，改叫信宜縣。大清時信宜歸高州府，有懷鄉巡司。

## 註
南澳縣

**南澳縣**喺中國廣東，家下係汕頭市嘅縣。佢舊時係個鎮，叫**南澳鎮**，大清時轉做廳，叫**南澳廳**，後尾又轉做縣。

南澳成個縣都係島。

## 地理
### 山
南澳南便有金山。東南有雲蓋山。

### 水
南澳四面濱海。海中有北臘嶼、虎嶼。西南有赤嶼、白嶼，有鹽田出鹽。。

## 史
### 大漢
大漢元鼎六年，即係公元前111年，南澳呢帶係南海郡揭陽縣管。

### 大明
大明萬曆三年，1575年，設南澳副總兵，分廣東、福建兩營。

### 大清
大清時原本成個南澳鎮分四澳，雲澳、青澳歸福建詔安管；而隆澳、深澳歸廣東饒平管。

康熙二十四年，1685年，升設總兵。喺雍正十年，1732年，喺處置海防同知，做南澳廳治，將深澳劃入來。個廳就歸潮州府。當時有南澳巡司。。

### 民國
民國元年，1912年7月改南澳廳為南澳縣。1914年10月，全縣由廣東、福建分治，改歸廣東省管。1927年，縣城從深澳移至隆澳，即係後宅。

## 註
南澳

**南澳**可以指：

* 南澳縣，中國廣東省汕頭市下一縣
* 南澳街道，中國廣東深圳龍崗下一街道
* 南澳鄉，台灣宜蘭縣下一個鄉
* 南澳村，台灣宜蘭縣南澳鄉下一個村
* 大南澳，南澳嘅舊稱，位於台灣宜蘭縣南澳鄉
* 南澳洲，澳洲一州
博羅

**博羅**喺中國廣東，家下係惠州市嘅縣，叫**博羅縣**。

## 地理
### 山
博羅西北有羅浮山。東北有象山。

### 水
博羅有東江由河源入，江中係同歸善分界。之後佢合埋公莊水，過縣治南，右納榕溪水，過缸瓦洲入東莞。佢支渠，西北到黃家山，同羅陽水合，過石灣鎮入增城。

## 史
大清時博羅歸惠州府，有石灣、善政、蘇州三巡司。有咗廢莫村驛。

## 名人
*張萱：明代學者
*張友仁：歷史學家，兼地方誌專家
*徐子珊：香港嘅演員
*黃日華：香港出名嘅男演員
*葛民輝：香港電台節目主持人

## 註
化州

**化州**喺中國廣東西南部，係廣東省省轄縣級市，由地級茂名市代管，叫**化州市**。佢喺1958年至1994年期間係個縣，叫**化州縣**。化州人講化州話。

## 地理
### 山
化州北有浮梁山。東北有龍王山，又叫來安山。

### 水
化州有茂名水喺東北，即係竇江。另一支東北陵水，源出廣西北流，入境後，屈西南到合江墟，羅水亦自陸水入，合埋叫羅江，或者陵羅水。屈東南，過州治北合竇江，又東南流為平源江，入吳川。

## 史
大清時化州歸高州府，有梁家沙巡司。

## 註

## 出面網頁
*化州市人民政府
**化州概況
**化州市歷史沿革
陽山

**陽山**喺中國廣東，家下係清遠市下嘅縣，叫**陽山縣**。

## 地理
### 山
陽山北有騎田嶺。西北有陽巖山。東北有寶源山。

### 水
陽山有湟水由連州入，又叫陽谿，南合同冠水，又向東南過縣治南，通儒水就由馬丁嶺東流注入來，又向東，同青蓮水合。有水出縣北大陂墟，又叫大陂水。又向東南，過三峽入英德。

## 史
大清時，初時陽山歸廣州府。雍正十五年改歸連州直隸州。陽山有淇潭、七鞏二巡司。

## 註
陽春

**陽春**喺中國廣東，家下係陽江市下嘅縣級市，叫**陽春市**。佢舊時係個縣，叫**陽春縣**。

## 地理
### 山
陽春東南有射木山。東北有銅石山。

### 水
陽春西有漠陽江，源出縣北雲浮山，叫雲浮水，東南流，合雲霖水，屈西南，左納羅鳳水，右納博學水，到縣治西北，北便瀧水西流合埋，東南入陽江。又向西，雙滘水出東安，南合雙龍水，又南屈而東，麻陳水由西南注入，又向東過古良鎮，屈東北，合於漠陽江。

## 史
大清初時陽春歸肇慶府。光緒三十二年改歸陽江直隸州。有古良、黃泥灣二巡司。樂安驛廢咗。

## 名人
* 韋君載：南宋淳熙二年進士

## 註
儋州

**儋州**喺中國海南，家下係地級市，叫**儋州市**。佢舊時係個縣，叫**儋州縣**。
## 地理
### 山
儋州北便有儋耳山，又叫松林山，或者籐山。。

### 水
儋州西北濱海。海中有獅子山。。

儋州東南有建江，亦叫黎母江，西北行過龍頭嶺，一分為二。東出叫大江，向東北入臨高。西出叫北門江，又叫倫江，向西北流，到州治東北，屈向西走，叫新英港，呢處新昌江由東南注入，又向西南入海。
東北有榕橋江，西南有沙溝江，都向西北流入海。

## 史
大清時儋州歸瓊州府。有薄沙巡司。同廢鎮南司。另有鹽場叫蘭馨。

## 註
獵豹

**獵豹**（*Acinonyx jubatus*）係世界上跑得最快嘅陸上哺乳動物，屬於貓科。可以分4個亞種。

## 進化史
獵豹被指係佢哋進化史上經歷過種群樽頸。事實表明，好多跡象顯示獵豹嘅基因多樣性唔夠高：獵豹之間好多時就算直接做植皮都唔會引起免疫反應，又成日對啲病冇抵抗力；而且獵豹公仲成日出現精子濃度唔夠或者精子畸型等嘅問題；有科學家推測，獵豹喺大約 10,000 年前嘅對上一個冰河時期嗰陣經過咗種群樽頸，加上長時間嘅近親繁殖，搞到佢哋好唔夠基因多樣性
## 亞種
* 亞洲獵豹（Asiatic cheetah）
* 西非獵豹（Senegal cheetah）
* 蘇丹獵豹（Sudan cheetah）
* 帝王獵豹（King cheetah）

## 資料來源
* 《野生動物報導文學系列：野性的堅持》，孫啟元著，ISBN 962-85307-4-7

## 睇埋
* 貓科
* 哺乳動物
* 南非哺乳動物
靜夜思

**靜夜思**係李白所作一首唐詩，寫佢掛住鄉下。詩題《靜夜思》，反而唔及詩頭一句『**牀前明月光**』，咁為人所熟悉。

## 爭詏
有人察覺《靜夜思》日本流傳版本，同而家包括中國大陸、台灣同香港流傳唔同。之後有人提出，日本流傳版本，先至係李白原版，而唐人地區流行嘅版本，後世編集者改過。大明李攀龍嘅《唐詩選》，係目前知道嘅，最早出現嗰個流行版。之後大清乾隆年間，《唐詩三百首》亦都跟呢個版本。不過大宋《李太白文集》（宋蜀本），所記反而係原版，大清康熙皇帝欽定嘅《全唐詩》，都係呢個版本。

## 首詩
### 原版

### 流行版

## 攷

## 其他詩
*將進酒
*從軍行
*下江陵
連山

**連山**（；）喺中國廣東，家下係清遠市下嘅自治縣，叫。佢舊時係個縣，叫**連山縣**。大清時改過做直隸廳，叫**連山直隸廳**或者**連山綏瑤直隸廳**。民國又改返做縣，共和國改做自治縣。

呢個縣面積1218平方公里，2015年人口12萬人。民族上壯族佔47.73%，漢族佔36.12%，瑤族佔15.89%，壯瑤兩族合埋佔咗63.88%。呢個縣建立喺506年。1962年9月26號，國務院批准咗成立自治縣，個名就係今時今日噉。郵政編碼係513200。電話區號係0763。縣府駐喺吉田鎮。連山轄下政區有7個鎮、2個林場。

## 地理
### 山
連山北便有昆湖山。西北有鍾留山、大霧山。南有黃帝源山，又叫黃連山，中有大排瑤五，小排瑤二十四。

### 水
連山南有高良水，又叫大獲水，上源係橫水，出西北天堂嶺，東南流，過廳治南，屈東北，同茂古水合。過雞鳴關入連州，合於湟水。

上吉水出廳西分水坳，西南流，到木羌墟，八排瑤水由東南注入，屈西北，過鐘山，入廣西賀縣，所以賀江另一個源。

## 史
大清時，本來叫連山縣，隸廣州府。雍正五年，改隸連州。嘉慶二十一年，升為綏瑤廳。連山直隸廳歸南韶連道。有宜善巡司。

## 語言
連山當地嘅漢語叫連山話，係粵語嘅方言，分佈喺縣嘅北部，如吉田、永和、太保、禾洞，呢隻粵語係成個縣嘅通用語。連山話介乎於四會話同廣西八步區桂嶺話、昭平話之間，當地人會攞佢來傾偈講嘢、讀書唱歌，亦用喺學校教書。其中永和、吉田嘅聲氣發音高啲，而太保、禾洞會有少少變調，但意思相通。另外當地亦流通本地口音嘅廣州話。

壯話分佈喺縣嘅南部，有永豐、福堂、小三江、加田、上帥，係北部壯語嘅方言，叫做連山土語，當地嘅壯話可以同廣西宜山、柳江、八步區嘅南鄉、廣東懷集嘅下帥嘅壯話溝通。

瑤話分佈喺縣嘅山區，喺啲瑤人嘅村會講。當地嘅瑤人有兩個分支，一支係過山瑤，住喺三水，自稱做勉（Mien）；一支係八排瑤，住喺大旭新寨，自稱邀勉（Jianmien）。兩種瑤話無論發音定詞彙都有唔同，但語法結構一致。過山瑤嘅瑤話同其他自稱做「勉」嘅瑤人支系嘅話相通，稍微有口音噉解。

## 政區
連山轄7個鎮、2個林場：
*鎮：永和、吉田、太保、禾洞、福堂、小三江、上帥
*林場：連山林場、禾洞農林場

## 攷
連山 (搞清楚)

**連山**（）除咗指粵地嘅連山外，仲可以指：
*連山區，中國遼寧葫蘆島下一市轄區。
*連山街道，連山區下轄嘅街道。
*連山 (書)，失傳古籍，《周禮》有話，《連山》、《易經》同《歸藏》，係占卜「三易之法」。
*連山鎮，越南嘅鎮，多處。
*連山社，越南嘅社，多處。
惠陽

**惠陽**（；傳統外文名：**Fuiyong**）喺中國廣東，舊時叫**歸善**，家下係惠州市下嘅市轄區，叫**惠陽區**。佢大清時係縣，叫**歸善縣**，喺惠州府下，包括家下惠陽區、惠城區同惠東縣地方。民國時將歸善改名惠陽，叫**惠陽縣**。共和國改制，上便加個惠州市，惠陽縣喺佢名下，拆惠城區畀惠州。惠陽之後轉成市轄區。

## 地理
### 山
惠陽東北有歸化山，又叫雞籠山。東南有平海山。

### 水
惠陽東南濱海，中有霞涌、吉頭、澳頭諸港。

東江喺北便，又叫龍江，水由河源入，向西南流，過府治東北。

西江出縣東龍頭石山，西南合長塘水、上淮水同下淮水，入博羅。

西豐湖、潼湖，皆引流入於東江。

## 史
大清時歸善歸惠州府。有內外管、平山、平政、平海、碧甲五巡司。另有欣樂司，不過廢咗。

## 註
惠東

**惠東**喺中國廣東，家下係惠州市下嘅縣，叫**惠東縣**。民國時，家下惠東縣嘅地方係惠陽區嘅東南部。共和國時，劃出來做惠東縣。
陽江

**陽江**喺中國廣東，家下係個地級市，叫**陽江市**。佢大清時係個縣，叫**陽江縣**，後尾升做直隸廳，叫**陽江直隸廳**，之後又升做直隸州，叫**陽江直隸州**。民國時轉返做縣。

## 地理
### 山
陽江北有北甘山。東南有北津山。另有海朗山，又叫鎮海山。

### 水
陽江南便濱海。海中有海陵山。

西便有漠陽江，由陽春入，左合輪水河，東南到河口市，左合第八河，右邊分出叫西河，又向東南到州治南叫鼉江，亦叫恩江。左納那龍河，就係北津港，西河水自西南來注入，東南過虎頭山入海。

紫蘿水源出紫蘿山，下流為三鴉港，入海。

坡尾河出羅王嶂，同織篢河合。又向東南叫豐頭港，亦入海。

又西南有雙魚港。又有北額港，上源係望夫水。

## 史
隋朝至大清初時係陽江縣，隸肇慶府。同治五年，升為直隸廳。光緒三十二年，改為直隸州，歸高雷陽道，有兩個縣，陽春同恩平。有太平巡司、那龍巡司，之後廢咗。有太平驛、蓮塘驛，之後都廢。有鹽場叫雙恩。。

## 名人
* 曾躍麟，有時寫做曾躍鱗，南宋進士
* 關山月：畫家
* 司徒尚紀：廣州中山大學地理系教授

## 註
Mastermind

**Mastermind**，或者叫 **Master Mind**，係種簡單嘅兩人解碼棋，喺1970年由以色列 郵政同通訊專家Mordecai Meirowitz發明。
老龍坑

**老龍坑**（）係香港九龍一個谷，又係廢村名，喺紅磡北便，喺鶴園西便，即係後來山谷道邨個位度。好多人唔識，但港鐵何文田站開咗之後嘈過一輪，香港郵政已經寫返入九龍城派遞局派遞區裏面。英國人將老龍坑西便座山叫做十二號山（No.12 Hill），東便座山叫老龍坑山（Lo Lung Hang Hill）。舊底老龍坑山腰有村，而水由山上沿坑流落紅磡灣，不過經已畀城市發展冚晒。

老龍坑有佛光街貫穿，又有條山谷道，而谷底紅磡地方有條老龍坑街記住個名。

## 註
火棚

**火棚**（Fo Pang）喺香港九龍，係一個谷兼廢村名。佢喺蔴地山以東，同舊何文田以南。家下有衞理道貫通，就係九龍華仁書院。

未有書院之前，呢處係一號九龍墳場，係專葬西人。個墳場喺1933年12月15號搬走。

火棚亦都有九廣鐵路貫通，喺油蔴地車站同九龍車站之間。家下變咗係港鐵東鐵綫，旺角東站同紅磡站之間。

## 註
日本海獅

**日本海獅**（*Zalophus japonicus*）係一種喺1950年絕種嘅海洋哺乳動物。

直到2003年之前，科學家都重認為佢係加州海獅嘅亞種。但開始有分類學家將佢分成獨立一種，主要係根據行為模式同分佈地嚟分。

## 特徵
海獅公有深灰色嘅皮毛，身長可達2.5米，重約560公斤，重大隻過加州海獅公。乸嘅毛色就淺好多，身長都係得1.6米左右。

## 分布
佢哋分布喺日本，韓國嘅海岸或者沙灘，多岩石嘅地方等。

## 絕種原因
1900年代，因為拖網漁船所導致過度捕魚係令日本海獅絕種嘅主要原因之一，亦有人相信第二次世界大戰亦係導致海獅加速消失嘅主因。
田景站

**田景站**係香港車站之一，代號140，屬於單程車票第3收費區，共有3個月台，其中1個係507總站，為田景同埋週邊地區居民提供服務。呢個站設有掉頭方向路軌，畀507線列車掉頭使用。

## 車站結構

### 車站周邊
*田景邨
*寶田邨
*兆邦苑
*兆隆苑
*盈豐園
*寶田商場

### 鄰接車站

## 接駁交通
*港鐵巴士
**K58 - 富泰 ↔ 青山灣

## 上一站‧下一站
良景站

**良景站**係香港車站之一，代號150，屬於單程車票第3收費區，共有2個月台，亦都設有客務中心，為良景同埋週邊地區居民提供服務。

## 車站結構

### 車站周邊
*良景街市
*良景商場
*良田體育館
*田景邨
*良景邨

### 鄰接車站

## 利用狀況
由於本站近住多個公共屋邨同埋屋苑，亦都有幾間中小學喺良景邨，因此使用量處於中上水平。

逢星期一到五（公眾假期除外）上晝7點30分至8點30分，到達本站嘅列車都需要停喺指定位置上落客。

## 上一站‧下一站
吳川

**吳川**喺中國廣東，家下係湛江市下嘅縣級市，叫**吳川市**。佢舊時係個縣，叫**吳川縣**。

## 地理
### 山
吳川北有麗山，西北有特思山。

### 水
吳川東南濱海。南便係利劍門，去到𥒚州，西南到於通明港，又叫廣州灣。個灣光緒二十五年租畀法國。。

東北有吳川水，又叫吳江，由化州入，東南經三江嶺，後有浮山水西流入來。屈向西南叫木棉江，同平城江合埋，分流到限門港入海。

石門港水來自石城東橋水，向東南流，中間山角水由東北注入，再過東南到麻斜入海。

## 史
大清時吳川歸高州府。有塘綴巡司。另有鹽場叫茂暉。

## 註
揚州

**揚州**（，揚州話：/iaŋ ʦɤɯ/），又寫做**楊州**，喺中國江蘇，家下係地級市，叫**揚州市**。

古代來講，九州之中嘅揚州，同家下行政上嘅揚州，係唔同嘅地方。個名經過好多改變，先變成家下講嘅江蘇揚州。

## 歷史
揚州因為係喺長江下游，古時叫江南，所以喺唐朝之後就開始發達。隋朝嗰陣起咗京杭大運河，流經咗揚州。自此揚州就成為江南經濟最發達嘅地方。明清嗰陣，運送北京嘅物資，差唔多都經揚州。直到十九世紀末，江南物資改為經上海送到北京，後尾起鐵路，但經上海唔經揚州，結果揚州經濟就一落千丈。

## 地理
全市總面積6634平方公里，市轄區總面積980平方公里，全市總人口459萬，其中市轄區人口118萬人。

## 詩歌
揚州經常被用作詩句嘅題材：

* 故人西辭黃鶴樓，煙花三月下揚州。
* 天下三分明月夜，二分無賴是揚州（揚州素有「月亮城」之稱）。
* 春風十里揚州路，卷上珠簾總不如。
* 二十四橋明月夜，玉人何處教吹簫。
* 十年一覺揚州夢，贏得青樓薄幸名。
* 腰纏十萬貫，騎鶴下揚州。

## 注釋
梅州

（外文名：Meizhou，傳統外文名：Meichow、Kaying），簡稱做**梅**，舊時叫過（應讀陰去），喺中國廣東，家下係地級市，叫**梅州市**。大清時佢做過縣，叫，做過直隸州，叫**嘉應直隸州**，做過府，叫**嘉應府**。民國時廢州，另設**梅縣**。共和國時又開返梅州市。

## 地理
### 山
梅州東有百花出。東南有酉陽山，又叫九峰山。東北有王壽山。

### 水
梅州南有梅江，又叫興寧江，東北流，過州治南，左納程江水，屈東同周溪水合，東北到丙市，石窟溪西北由鎮平來注入。東北合埋松源溪，屈東南，過蓬辣灘入大埔，叫小河水。

## 史
梅州呢個地方，新石器時代已經有人住。秦朝至東晉，通常係南海縣揭陽縣管。南北朝到五代十國，係古興寧縣地方。北宋開始，就叫做梅州，至於點解叫做梅州，學者就話係因為漢朝嗰陣係梅鋗嘅封地。

大清初時梅州係程鄉縣，隸潮州府。雍正十一年，升為**嘉應州**，直隸廣東布政使司。嘉慶十二年，升為嘉應府，復置程鄉縣為府治。嘉慶十七年，仍然改為直隸州，省去程鄉縣。嘉應直隸州歸惠潮嘉道，領縣四。

州同駐松口。有豐順、太平二巡司，重有程鄉、武寧二驛，之後廢。

## 特產
*嘉應子
*梅菜

## 註
廣東俗語考

《**廣東俗語考**》，又叫《**廣東方言**》，係一本研究廣東話用詞嘅書。作者係孔仲南。本書喺1933年由南方扶輪社出版，分上下兩冊，上冊八月出，下冊十二月出。

## 出書嘅目的
作者孔仲南喺廣東俗語考嘅自序度咁話，粵語，多數合乎「古音古義」。好似頭、面、頸、喉、大髀、日頭、月光、粥、飯，呢啲詞都係出自《五經》。粵語啲嘢嘅名雖然係正牌，點解粵名好多「求其聲而無其字」，皆因中文字同讀音分開，喺「輕重清濁之間」就變咗音，好似【無】讀做「母」、【返】就讀做「翻」、【勿】讀做「米」，想寫都唔知點寫，於是乎就「生安白造」整啲字出嚟，即使屈翁山寫嘅《廣東新語》土言一篇入面亦有呢個問題，造出嘅字唔少，「文學大家」係咁，何況「俗人」。作者將平時考究倒嘅廣東字收入書，希望廣東言語學唔會冇咗。呢本書亦將啲錯嘅寫法一概改返啱。

## 結構
上卷有自序、釋天時、釋地理、釋宮室、釋衣服、釋飲食、釋形體、釋疾病、釋動作上篇、釋動作下篇。其中「宮室」係同建築同建築物有關嘅。下卷就有釋聲氣、釋性質、釋情狀、釋疊字、釋名稱上篇、釋名稱下篇、釋器具上篇、釋器具下篇、釋動物、釋植物。

## 唔入書
粵語為咗避忌，將【舌】改做「脷」，【肝】改咗「膶」，諸如此類嘅好多，因為唔知點嚟，唔收入書。「不雅馴之市語」都唔收。未考究倒嘅字，「寧缺無濫」，亦一慨唔寫入書。

## 攷

## 睇埋
*廣州語本字

## 出面網頁
*廣東俗語考（粵語文化傳播協會網上版）
*廣東俗語考 （下卷） (南方扶輪社民國弐拾弐年十二月初版)
* 廣東俗語考（上海文藝出版社）
高州

**高州**，喺中國廣東，舊日一州，家下係茂名市下嘅縣級市，叫**高州市**。佢大清時係個府，叫**高州府**，係高雷陽道治所。民國時取消高州，但重有**高州城**。共和國時開咗個**高州縣**，後尾轉民**高州市**。

## 史

南朝時，梁國置高州，治所在高涼縣，即今日廣東省陽江市西。轄境相當今日，廣東省鑒江同漠陽江流域。當時馮氏世代為高州刺史，如馮寶、馮僕、馮盎，馮寶有妻冼夫人。

隋初改高涼郡。

唐武德六年，即六二三年，復置高州，貞觀時移治良德縣，即今日廣東省高州市東北，大曆中又移電白，今高州市東北，轄境縮小，相當今茂名、高州、電白等縣地。

大元時升為高州路。

明清改為為高州府。

大清時高州府歸高雷陽道，係高雷陽道治所。領州一，縣五，即係化州，以及茂名縣、電白縣、信宜縣、吳川縣同埋石城縣。有通判一，治梅菉。

## 註
雷州

**雷州**喺中國廣東，家下係湛江市下嘅縣級市，叫**雷州市**。佢大清時係個府，叫**雷州府**，管三縣個，即係海康、遂溪、徐聞，而府治喺海康縣城。民國時廢府，而舊府治就叫海康亦都叫雷州。共和國2004年，**海康縣**改為雷州市。

## 地理
### 水
雷州府境突出海中作半島形。東便係廣州灣，西便東京灣，南便係瓊州海峽。

## 史
大清時雷州歸高雷陽道。領縣三，海康縣、遂溪縣、徐聞縣。同知一，治海安所城，後廢。

## 風景名勝

## 註
伊雲奴域絲

**安娜伊雲奴域絲**（**Ana Ivanović**，）係塞爾維亞嘅職業網球手，試過係WTA Tour嘅世界冠軍。

## 威水史
* 單打最高排名：**1**（2008年6月9號）
* 雙打最高排名：50（2006年9月25號）
* 網球大滿貫最叻（女單）：
** 澳洲網球公開賽：亞軍（2008年） 
** 法國網球公開賽：**冠軍**（2008年） 
** 溫布頓網球公開賽：四強（2007年） 
** 美國網球公開賽：八強（2012年）

## 拎

* Official site  
* 安娜 伊万诺维奇　塞尔维亚 
* WTA | Players | Info | Ana Ivanovic 
* 
* ''Men's Vogue'' interview
廉州

**廉州**喺中國廣西，家下係合浦縣下嘅鎮，叫**廉州鎮**。大明時佢係個府，叫**廉州府**，屬廣東，管一州兩縣，欽州、合浦縣同靈山縣。大清時欽州直隸於省，所以變成管兩縣，府治同合浦縣城一樣。民國後廢府，但府治合浦縣城叫合浦又叫廉州。家下係合浦縣一個鎮。共和國時將廉州由廣東劃畀廣西。

## 史
大明時，領州一，縣二。欽州、合浦縣同靈山縣。

大清時廉州歸廉欽道。光緒十四年，欽州變成省直隸。變成領縣二。

## 註
欽州

**欽州**（粵拼：jam1 zau1（廣州音）ham1 zau1（欽州音）；壯語：Ginhcouh Si），喺中國廣西，如今係地級市，叫**欽州市**。

## 地理
### 山
欽州北有銅魚山。東南有烏雷嶺，佢便下叫烏雷港。

### 水
欽州南濱海。海中有牙山、龍門諸島。

東邊欽江，由靈山入，向西南到州治南，分為二，向西南匯為貓尾海，屈東南，過龍門入海。北便那蒙江，源出靈山高塘嶺，西南流，右合長潭水，到三門灘，大寺江由西便注入，又向南叫漁洪江，又向東南行合埋欽江。另外篆嶺江亦出自靈山，西南到平銀渡叫平銀江，屈東南同丹竹江合，南流叫大觀港，入海。又有那陳江出西北心嶺，東北到那陳墟叫那陳江，又東北復入宣化叫八尺江。

## 史
宋朝屬廣南西路，之後喺元朝連同廉州、湛江劃畀廣東，大明時欽州屬廉州府。

大清光緒十四年，欽州升為直隸州，叫欽州直隸州，拆廉州府嘅靈山縣林墟司畀佢，又拆廉州防城、如昔二司做防城縣畀佢。欽州直隸州歸廉欽道，領縣一。欽州亦係廉欽道治所。有沿海、林墟、長墩三巡司。另有那陳司廢咗。

民國時廢府，設**欽縣**。中華人民共和國喺1965年6月26號，將欽廉地區劃畀廣西。之後又分別喺1983年10月同埋1993年5月拆分出北海市同防城港市，直到而家。

## 語言
### 粵語

傳統上來講，欽廉靈防嘅粵語都計作欽廉片。其中口音高度接近嘅一迾城市，包括欽州、北海、防城、靈城、小江鎮城同埋大寺等主要墟鎮，講嘅話都泛稱作「欽州白話」
，口音、詞匯跟高陽片嘅湛江、茂名抑或係邕潯片嘅南寧、崇左都有共同點。而家「欽州白話」多特指欽州城白話，而北海白話、防城白話、靈城白話之類另計。

其他欽廉片粵語重有靈山話、小江話、廉州話、六萬山話，分別分佈喺欽州嘅靈山縣，浦北中部，沿海地區兼浦北南部，同埋浦北西北部。

### 桂南平話
靈山北部近南寧嗰埞講桂南平話。

### 哎話
「哎話」集中分佈於少數幾個鎮，比如講張黃鎮等等，屬於畲話。

### 壯語
壯語分散分佈於喺某啲鎮，例如大寺。

## 註
長洲北帝廟

**長洲北帝廟**，又叫做**長洲玉虛宮**，因為中國廟宇向來都係一廟多神。呢個北帝廟嚮長洲神社街嘅北邊。廟入面有好多古董、歷史、文物，例如一座古鐘上面刻住「乾隆四十九年」。喺1981年被評為香港一級歷史建築，2010年4月16號確定評級。

長洲北帝廟而家由華人廟宇委員會管理。嚮長洲太平清醮時，呢個玉虛宮前面球場，係主要儀式嘅活動場地，例如長洲搶包山等。


Image:Pek Tei Temple, Cheung Chau in 1930s.jpg|嚮1930年嘅長洲北帝廟
Image:HK Cheung Chau Pak Tei Temple n Basketball Court n Blue Sky 2.JPG|嚮2008年嘅長洲北帝廟
荷包蛋

**荷包蛋**係指外形類似荷花未開時嘅花萼嘅雞蛋食品，通常煎製而成，所以好多時候荷包蛋一詞係**煎荷包蛋**（英文：**Over**）嘅簡稱。

煎荷包蛋嘅做法係將煎蛋雙面煎，蛋白通常會包著蛋黃，而蛋黃通常熟透。煎蛋過程要反轉隻蛋，令蛋黃唔會露出。係反蛋嘅一種，但去茶餐廳叫反蛋好多時會畀咗熟蛋，為免撈亂，要點荷包蛋會直接叫荷包蛋，而唔會叫反蛋。

喺美國，煎荷包蛋會按蛋黃熟透程度，分為hard（完全凝固）、medium（半凝固，即「溏心蛋」）同easy（未凝固）三種。

另一方面，水煮嫩蛋嘅方式亦可製成荷包蛋咁嘅樣，因此亦有「水煮荷包蛋」之稱。

## 傳說由來
好耐以前中國有位御廚為咗討皇帝嘅歡心，就日日琢磨點樣做出新嘅菜色花樣。有一日，佢見到水中嬌艷嘅荷花，就諗「我可唔可以將蛋整成荷花嘅樣呢？」於是，佢開始試住做，經過多次試驗，終於做出咗裏面嘅蛋黃似蓮蓬，外形酷似荷花嘅煎蛋。皇帝見到呢種煎蛋唔止外形好睇，而且食起來滑嫩爽口，於是龍顏大悅，並將呢種煎蛋叫做「荷包蛋」。

後來，御廚告老還鄉，就將「荷包蛋」嘅做法話畀鄉鄰聽，於是荷包蛋就進入咗平民百姓屋企，成為深受大家歡迎嘅一道料理。

## 睇埋
*波蛋
**溏心蛋
**溫泉蛋
*太陽蛋 （另一種煎蛋）
*煎蛋
*滾水蛋
荷包

**荷包**（**Wallet**），有時又會叫**銀包**，係用嚟放啲私人嘢、細細個、方便帶出街嘅架生。一般啲荷包都係放喺個褲袋、衫袋、或者手袋入面。少有公開畀陌生人睇，因為裏面有好多個人私隱。

## 放嘢
銀包放紙幣、信用卡、會員証件、公司名片、工作證、學生証、購物收據、屋企親人嘅經典相、八達通等等。

## 睇埋
* 電子錢包
* 散紙包
* 硬幣
* 打劫
* 扒手
* 偷竊
* 失物待領
月份

**月份**（month），通常叫**月**，係時間單位。佢大概同月圓缺周期一樣，約莫係29.53日左右。舊石器時代嘅人，經已識數下一個月有幾多日。家下都有唔少曆法都有月份。
金字塔

**金字塔**指一啲建築物個面係幾塊三角形，佢哋個尖會聚喺頂，似正三角、四角、甚至多角錐體。尖頂兼兩邊斜就好似唐金字，所以叫金字塔。

世界好多地方都有起金字塔。最出名喺埃及，有大量金字塔。而墨西哥就有最大嘅金字塔。埃及嘅金字塔總共有4座。
搲

**搲**（或）係用手指捉住，拎埋身咁解。《康熙字典》話係「手捉物」或「手爬物」嘅意思。

## 用法
*用手指抓（痕）；例：個細路女搲個細路仔塊面；，搲吓粒蚊𧕴。
*搲爛塊面：
*搲銀：賺錢嘅俗語。

## 參考

## 出面網頁

* 
*粵字，《信報》，作者：陳雲，2008年7月17號
* 《擔天望地──廣府俗語探奇》　潘永強著　香港中華書局2005-10-04初版　ISBN 962231578X 第105頁
羅浮山

**羅浮山**（），或者就咁叫**羅浮**，係中國廣東名山，橫跨今日博羅縣、龍門縣、增城市三地。因為同西樵齊名，所以又叫**東樵**或者**東樵山**（樵讀潮，）。

羅字喺古百越話裏便，就係山嘅意思。廣東、廣西重有好多羅字頭嘅地方，都係山咁解。

## 動植物
據清人李調元喺《南越筆記》裏面寫：「羅浮有啞虎，不嘯不咥。相傳葛真人上升，留二丹粒以與其隸黃野及啞虎食，為羅浮四庵守者。今衝虛觀葛真人像旁有黃野及一蹲虎，是必啞虎也。」

## 參考
*清朝屈大均《廣東新語》卷三「羅浮」條

## 註
大順

**大順**（；1644年-1645年），又叫**大順國**，係李自成喺反大明統治創立一國。以斷代史來睇，叫**順朝**（）。

大順由西安開國，李自成做皇帝，曾一度攻入北京，以致大明皇帝朱由檢吊頸自殺。後尾明將吳三桂引清兵入關，將大順趕出京，大順、大明、大清三國頂立。大順因為潼關失手，失去根據地，李自成都要到處避，最後亡於大清之下。

大順同期重有大西，由張獻忠立，主要基地喺四川，兩國亦互鬥。
疊字

**疊字**（）係種修辭方法，即係指將一個中文字重複，擺埋一齊連住用。疊字係複疊嘅一種，好似疊詞，但係唔同，疊字只係重複一個中文字；而疊詞重複多過一個字嘅詞。

疊字係喺中文裏面嘅一種詞語結構，喺粵語入面有相當之多，尤其係啲有關顏色嘅字詞。

## 用處
寫字寫文，會兼顧讀出來聽得到點效果，亦兼顧文字排出來睇得出點花款，但依度唔論疊字依方面功用。

劉勰寫文心雕龍就提過，物色篇就咁寫。

佢借詩經舉例，話疊字營造出事物樣貌、聲音、神韻等，兼且更加鮮明。

疊字又有佢字義意思。好似人人寫出眾人，真真寫出好真，樣樣寫出逐樣，事事寫出所有事咁款，形象亦加強咗。

## 粵語疊字例子

### 形容詞

#### 有關顏色嘅形容詞

* 紅卜卜
* 紅噹噹
* 黃黚黚
* 青
* 白
* 烏黢黢
* 黑鼆鼆

#### 唔關顏色事嘅形容詞

* 甜耶耶
* 酸瞇瞇（）
* 香噴噴
* 暖笠笠
* 熱辣辣
* 光掁掁
* 濛查查
* 漲卜卜
* 圓轆轆
* 濕
* 口花花
* 心慌慌
* 好好人
* 肥肥白白
* 長長久久
* 齊齊整整
* 整整齊齊
*

### 動詞

* 睇睇
* 諗諗
* 講講
* 整整
* 𠱁𠱁轉
* 行行企企

### 名詞

* 層層疊
* 哈哈笑
* 笑哈哈
* 毛毛雨

### 副詞

* 一步步
* 慢慢
* 咋咋臨

## 出名疊字嘅作品
* 「唧唧復唧唧，木蘭當戶織。」——《木蘭辭》
* 「尋尋覓覓， 冷冷清清， 淒淒慘慘戚戚。」—— 李清照《聲聲慢·秋情》
* 「青青河畔草，鬱鬱園中柳。盈盈樓上女，皎皎當窗牖。娥娥紅粉妝，纖纖出素手。」—— 古詩十九首

## 攷

## 睇埋

* 疊詞
* 疊句
* 複疊
前山

**前山**（葡文Casa Blanca，意思白屋）喺中國一地，喺廣東南岸，家下係珠海下香洲區一個街道，叫**前山街道**。大清時有**前山寨**，或者叫**前山寨城**，係海防要地，有縣丞駐。佢亦係廣州府三廳之一，叫**前山廳**，乾隆八年置。

## 地理
前山喺澳門西北，舊時係海邊，因對開多年沙坭淤積，家下變咗係水道邊。水道因而叫前山水道。

## 史
宋紹興廿二年，前山開埠。大明天啟元年設寨，派參將把守，以防西洋入侵。大清康熙五十六年，建城牆。一九八七年之前，設**前山鎮**。二零零一年八月，改爲街道，叫前山街道。

## 人口
前山街道佔地五十三平方千米，常住人口十七萬八千，戶藉人口四萬八千，有社區居委會廿一個。

## 古蹟
現時重留有部份前山寨城牆。

## 註

## 出面網頁
*
元氣

**元氣**係指最初嘅氣，當時重未分陰陽或者天地。亦引伸到人嘅精神。

## 攷
*道教學術資訊網站：道教科學思想的起源
分水坳

**分水坳**，或者**分水凹**（凹讀坳）係山坳，因為坳兩邊谷都各有水成溪流。個坳本身係水嘅源頭，又好似將兩邊水一分為二，所以叫分水坳。分水坳兩邊水通常各自形成水系。
半島

（）係講一啲三面環海，一面連住大陸嘅地。因為佢似島畀海圍住，而又留有一邊接地，所以就叫半島。細嘅半岛又可以叫做海角（海岬），而好似像欧洲、南美洲南部、非洲南部嗰啲咁大嘅半島又畀稱為大陸延伸。國際普遍認為世界最大嘅半島係阿拉伯半岛，不過其實印度半島仲大，但係由於印度半島地形封閉，佢好多時都畀算做「次大陆」而唔係半島。

## 世界主要或者出名嘅半島一覽
### 亞洲
* 阿拉伯半島（沙烏地阿拉伯、也門、阿曼、阿拉伯聯合大公國、卡達、科威特 ）
* 中南半島（印度支那半島）（越南、柬埔寨、老撾、緬甸、泰國、馬來西亞）
* 馬來半島（馬來西亞、泰國、緬甸）
* 朝鮮半島（北韓、南韓）
** 泰安半島（南韓）
;
* 西奈半島
;
* 安納托利亞半島
;
* 卡提阿瓦半島
;

* 山東半島
* 遼東半島
* 雷州半島
;;
* 九龍半島
* 西貢半島
* 清水灣半島
* 芝麻灣半島
* 灣仔半島
* 石澳半島
* 鶴咀半島
* 分流半島
* 赤柱半島
* 白沙灣半島
* 青洲仔半島
;;
* 澳門半島

;

*根室半島
*積丹半島
*紀伊半島
*房總半島
*能登半島
*知多半島
*薩摩半島
*大隅半島
*伊豆半島
*平久保半島
*知床半島

;
* 恆春半島
;（亞洲部）
* 堪察加半島
* 泰梅爾半島
* 楚科奇半島
* 亞馬爾半島

### 歐洲
* 巴爾幹半島（羅馬尼亞、保加利亞、斯洛維尼亞、克羅埃西亞、波赫、蒙特內哥羅、塞爾維亞、馬其頓共和國、科索沃、阿爾巴尼亞、希臘）
* 伊比利半島（西班牙、葡萄牙）
* 斯堪地那維亞半島（挪威、瑞典）
* 日德蘭半島（丹麥、德國）
* 克里米亞半島（烏克蘭、俄羅斯爭議）
;
* 伯羅奔尼撒半島
;
* 卡帕斯半島
;
* 亞平寧半島
;
* 科拉半島

### 非洲
* 索馬裡半島（厄立特、衣索比亞、吉布地、索馬利蘭、索馬利亞、[邦 特蘭]、[西南索馬裡、加勒穆杜格）
;
* 佛得角半島
;
* 巴卡西半島

### 大洋洲
;
* 約克角半島
* 戈夫半島
* 艾爾半島
* 科堡半島

### 北美洲
;
* 拉布拉多半島
** 昂加瓦半島
* 梅爾維爾半島
* 布西亞半島
* 新斯科細亞半島
;
* 阿拉斯加半島
* 佛羅裡達半島
* 上密西根半島
* 下密歇根半島
;
* 下加利福尼亞半島
* 尤卡坦半島

### 南美洲
* 瓜希拉半島（哥倫比亞、委內瑞拉）

### 南極洲
* 南極半島
梅子林

**梅子林**（）係香港新界一條村，亦係村一帶個名，喺馬鞍山山頂西南便山腰。村喺海拔130米左右打上 ，而佢周圍嘅風水林喺130到160米，喺風水林物種數一項，係全港之冠。

## 地理
梅子林喺馬鞍山山頂西南便山腰，佢西便有女婆山。梅子林係三個谷嘅水嘅匯聚點，水由另一個谷向西北經大水坑流入大埔海。沿東北谷上山以到石壟仔，沿西南谷上山，過女婆坳，落山就係小瀝源各村。沿東南谷上出，可以到茅坪同黃竹山，向南行，過一羣高山可以到西貢。

## 風水林
全港116種風水林物種之中，梅子林兩公頃林地有72種，係全港之冠。其中有羅傘樹，可以將雨水散開到周圍地上便。

## 交通
有車路梅子林路，由大水坑富安花園上梅子林。而經梅子林路落山，可以駁出沙田新市鎮，包括馬鞍山擴展部份。

## 事
#

## 註
華國鋒

**華國鋒**（，），原名**蘇鑄**，山西交城人，係前中國共產黨領導人毛澤東指定嘅接班人，做過中國共產黨中央委員會主席、國務院總理、中國共產黨中央軍事委員會主席，在任期間，提出「兩個凡是」，即「凡是毛主席作出的決策，我們都堅決維護，凡是毛主席的指示，我們都始終不渝地遵循。」後來鄧小平復出，發動「實踐是檢驗真理的唯一標準」大討論運動，打破華國鋒嘅理論。華國鋒之後辭去所有職務。

2008年8月20號華國鋒喺北京死咗，終年八十七。佢嘅追悼會係首長級，共產黨官方出嘅《華國鋒同志生平》，評價佢粉碎四人幫嗰陣做出卓越貢獻，隻字不提華國鋒犯下嘅「兩個凡是」錯誤。
社會團體

**社會團體**，又叫做**社團**，係一班人聚集成社、幫派、團體、工會、學生會、政黨、公司等。有合法例如有限公司、慈善團體，又有地下組織好似赤軍、同盟會、太平天國、三合會等。

社會團體有佢哋嘅組織目的、使命、企圖、行為模式，共同企業文化、價值觀。當社團成員嘅目標一致，團結令佢哋發揮團隊精神，否則或前景已經冇希望，又或者使命已經完成，社團就會解散。
擬斑馬

**擬斑馬**，又叫做**南非斑驢**，係平原斑馬嘅一個亞種，肩高1.3米左右，體重250至300公斤。前半身有黑白紋，後半身褐色，而頭骨同嘶叫聲好似驢仔。擬斑馬嘅英文名*Quagga*，就係源自南非原居民柯依族（Khoi）對佢哋嘅稱呼，表示佢哋獨特嘅嘶叫聲好似驢仔。

## 絕種原因
荷蘭殖民者喺1652年移往南非之後，以當地嘅原住居做奴隸。渠地發現有好多擬斑馬之後，就開始大肆獵殺，食肉剝皮。博物學家威廉‧巴切爾1811年去咗南非，見到有人將15,000隻擬斑馬迫埋一堆，用來福槍射死澌。南非最後嗰隻野生擬斑馬喺1878年俾人殺咗。

倫敦動物園喺1851年買咗隻擬斑馬乸，養咗差唔多20年，到1858年又買隻公嘅返嚟，希望佢哋繁殖，但係事與願違。而我哋而家所見到嗰張，係當時唯一嘅影相記錄。

渠喺1872年歸西之後，歐洲養嘅擬斑馬剩返2隻，其中1隻乸住喺德國柏林動物園，1875年瓜柴。

而全世界最後嗰隻乸，喺1867年喺荷蘭阿姆斯特丹動物園開始養，直到1883年8月12號死為止。

## 再生計劃
有科學家為咗令擬斑斑馬重生，喺1987年展開一個「擬斑馬計劃」（ Quagga project），計劃召集人係當時南非博物館嘅雷恩哈德‧洛先生。

洛先生本身亦係剝製多個擬斑馬標本嘅專家，剝製過程中將標本上黐住嘅斑馬肉抽出嚟，經DNA分析後認為擬斑馬係平原斑馬嘅一個亞種，打算透過草原斑馬之間嘅雜交，令佢哋復活。但係計劃需時，而家仍然搞緊。

## 資料來源
* 《牛頓雜誌》「消失的野生動物：擬斑馬」一文，2003年2月號

## 睇埋
* 馬科
* 斑馬
* 南非哺乳動物
新圍站

**新圍站**係車站之一，代號160，屬於單程車票第3收費區，共有2個月台，為新圍同埋周邊地區居民提供服務。

## 車站結構

### 車站周邊
*新圍苑
*兆畦苑
*田景邨
*良景邨

### 鄰接車站

## 接駁交通
*港鐵巴士
**K58 - 富泰 ↔ 青山灣

## 上一站‧下一站
屯門醫院站

**屯門醫院站**係香港一站，代號090，屬於單程車票第3收費區，有2個月台，共有2條輕鐵路線經呢個站，為屯門醫院同埋周邊地區居民提供服務。呢個站係第一個為咗方便年長乘客而興建長椅嘅站，而家已經推行至所有站，亦都係第一個特別為咗方便醫院而興建嘅鐵路站。

## 車站結構

### 車站周邊
*屯門醫院
*屯門河畔長廊

### 鄰接車站

## 上一站‧下一站
鳳地站

**鳳地站**係香港一站，代號340，屬於單程車票第3收費區，係少數高架輕鐵站之一。

## 車站結構

### 車站周邊
*彩暉花園
*鳳地公園

### 鄰接車站

## 接駁交通
*九巴
**53 - 元朗（東）↔ 荃灣（如心廣場）
**67M - 兆康苑 ↔ 葵芳站
**67X - 兆康苑 ↔ 旺角東站
**261 - 粉嶺祥華邨 ↔ 三聖
*紅色小巴
**元朗 ↔ 佐敦道

## 上一站‧下一站
盆菜

**盆菜**，係香港新界嘅傳統菜餚，已經有幾百年歷史，係一種大雜燴。傳統盆菜用木盆或銻盆裝著。嚮喜慶節日，新居入伙、祠堂開光或者新年點燈，新界嘅鄉下人都會搞盆菜宴。

## 材料
盆菜嘅食材冇特別規定，不過而家嚮食肆賣嘅會包括蘿蔔、枝竹、魷魚、豬皮、冬菇、雞、鯪魚肉同埋炆豬肉。嚮商業市場上，為咗滿足消費者食得高級嘅要求，所以不少盆菜更包括有花膠、大蝦、鮑魚仔、髮菜、蠔豉、鱔乾等。其實，炆豬肉係整個盆菜嘅精粹所在，最花工夫煮。

而家，大部份賣嘅盤菜係用金屬盆或者陶瓷盆，方便食用之前加熱消毒。

## 出面網頁
* 盆菜起源
* 香港盆菜淵源、文化和演變
默片

**默片**係世界電影歷史之中最早期嘅出品，有嘢睇冇聲。默片只有光同埋影，影像係黑、白、唔同層次嘅灰，內容係風景片、差里時代滑稽笑片、《火車到站》（）http://www.youtube.com/watch?v=1dgLEDdFddk&feature=related等。

為咗令觀眾更加容易明白，作者會幫默片加上插卡字幕、樂隊配樂，最有特色嘅係解畫佬，佢嚮戲院現場同步解說默片內容、劇情發展。
賽車

**賽車**（），俗稱「鍊車」，指揸車鬥快。

古羅馬同古中國都有賽馬車，電影《賓墟》有古羅馬嘅賽車場面。

比賽嘅車有好多種，包括一級方程式。

賽車刺激汽車工業嘅發展。

## 睇埋
* 汽車運動
*賽車遊戲
*交通工具模擬遊戲
電視劇

**電視劇**（），係劇集嘅一種，由電視做傳播媒體廣播嘅戲劇。嗰啲冇營養嘅電視劇又叫做**[[肥皂劇]]**。

以前電視劇好似舞台劇，只係嚮錄影廠拍出嚟，收尾先有拍外景。電視劇引申出編輯之類嘅職業。

電視劇之所以受歡迎，係因為講出觀眾嘅睇法，通過故事反映當地時代氣息，古裝戲都可以，比如借古喻今。有啲地方鍾意荷李活式大結局。有啲主角就算變咗植物人，去到結局都可以咸魚返生。商營電視台電視劇要同友台鬥收視率，呢種情況就更嚴峻，收視非常差嗰啲劇集隨時被腰斬。

## 分類
* 古裝劇：武俠劇 - 《天龍八部》宮廷劇 - 《宮心計》
* 時裝劇：《我Miss係大佬》
* 長篇連續電視劇：《上海灘》
* 單元劇：《廉政第一擊》
* 寫實劇：《獅子山下》
* 處境喜劇：《愛回家之開心速遞》
* 肥皂劇:《炮仔聲》
* 韓劇：《情定大飯店》
* 日劇：《柔道龍虎榜》

## 台前幕後
*編劇
*佈景
*道具 
*服裝
*燈光
*演員
*後期製作
*特技
*武指
*配音
*配樂
港產片

**港產片**，又叫**香港電影**，係香港製造嘅電影，包括一啲粵語片同國語片。 

## 定義
香港電影金像獎喺2006年對香港電影嘅定義條件係：
#導演要有香港永久性居民身份證嘅香港居民；
#出品公司要係一間為香港合法註冊公司；
#套戲最少有六個工作項目嘅工作人員係香港居民，以十六個獎項計算： 監製、編劇、男主角、女主角、男配角、女配角、新演員、攝影師、動作設計、美術指導、服裝造型、剪接、原創電影音樂、原創電影歌曲、音響效果以及視覺效果。
**每個工作項目只計算一位香港工作人員；
**有「原創電影歌曲」嘅作曲、填詞同主唱多過一個係香港工作人員，亦只會計算其中一位；
**「最佳電影」之參選版本可以係公映版本或導演版本（經導演認可喺參選年度內曾公開放映嘅版本）。

## 代表作
* 黎民偉：默片時代《莊子試妻》（香港本土最早製作嘅電影之一）
* 呂奇：粵語片（青少年社會問題片）
* 陳寶珠：《工廠少爺》
* 新馬仔：七日鮮
* 關德興：《黃飛鴻》系列
* 李小龍：武打片
* 李翰祥：艷情片《大軍閥》
* 許冠傑：《最佳拍檔》（喜劇）
* 徐克：香港新浪潮《蝶變》
* 王晶：《精裝追女仔》
* 新藝城：《開心鬼放暑假》（少女學生片）
* 吳宇森：《英雄本色》（江湖片）
* 鄭伊健：《古惑仔》系列
* 成龍：武打片
* 洪金寶：《福星系列》（武打片）
* 李連杰：武打片
* 周星馳：無厘頭電影
* 吳君如：《金雞》
* 梁家輝：《跟蹤》
* 古天樂：《明日戰記》 (科幻動作片)

## 參考

*《第二十七屆香港電影金像獎評選細則》參選資格
白

**白**或者**白色**，係色一隻，同黑相反。白唔係透明，又唔係無色，雖則有時叫呢兩者做白。嚮光譜中，白色係紅、藍、綠三原色光混合而成。 

## 文化意思
* 嚮以前中國，紅係喜事，白係喪事。
* 嚮戰場，扯白旗即係投降。

## 睇埋
*《白雪公主》
呂奇

**呂奇**（英語：Lui Kei，），原名**湯覺民**，廣東台山人，粵語片明星、編劇、導演，係「影迷公主」陳寶珠嘅銀幕情侶。呂奇1949年到香港，讀過聖保羅書院。

## 電影作品（部分）
* 1960年：《九命奇冤》《苦海孤雛》 《睡公主》 《戀愛與貞操》
* 1961年：《血灑黑龍街》《神童奪寶》 《失蹤的少女》 《情場烏龍》 《慈母手中線》 
* 1963年：《女人世界》 《荒谷恩仇記》 《枕邊驚魂》 
* 1964年：《頭獎馬票》 《鬼新娘》 《南北兩親家》《大飯店》《艷鬼緣》《女大女世界》《瘋婦》
* 1965年：《毒降頭》 《女生外向》《罪人》《罪人下集大結局》《公子多情》
* 1966年：《喜結良緣》 《情人的眼淚》《影迷公主》《如花美眷》《斷臂神龍劍》《通天曉》《我愛紫羅蘭》《小康之家》《哪吒收七妖》《莫忘今宵》《姑娘十八一朵花》《第一號女探員》
* 1967年：《玉女金剛》《廣播皇后》《玉女神偷》《玉面女殺星》《花月佳期》《情種》《歡樂歌聲處處聞》《人海奇花》《迷人小鳥》《玉女親情》《兔女郎》《一見痴情》
* 1968年：《玉女心》《玉女添丁》

## 電影風格
呂奇執導嘅粵語片，有好多社會問題嘅分析，例如《色情與道德》，講「女性墮落」唔係因為班女仔有道德問題，而係被社會逼害，例如父母貪錢、畀黑社會操控、男友騙財騙色。

有段時期呂奇嘅電影，俾人分類做港產色情片，嗰批電影對白上係清教徒說教，影像上出現嘅係青春玉女身體 。

## 近況
呂奇退休之後，同老婆移民去咗台灣，買樓收租，買股票嘆世界。有人話佢要揸的士搵食，不過，呂奇嚮新城電台一次長途電話訪問講：「無咁嘅事」。

## 睇埋
* 歌舞片
* 粵語流行音樂
* 羅浩楷
* 《追女三十六房》
* 金燕玲
* 《難兄難弟 (1997年電視劇)》
* 中聯影業公司
* 香港娛樂圈
* 邵音音
* 《玉女添丁 (1968年電影)》

## 參考
全日制學校

**全日制學校**係種學校，每個學生上下晝都要返學，冇分上、下晝班，上下晝之間有食飯時間。一般3點幾4點就放學。

中國大陸，有教育家認為咁早放學，學生唔知會去咗邊處玩，可能去咗網吧、球場學壞，所以嗰度嘅全日制學校要學生留低做功課、去圖書館、參加興趣班，直到俟晚6點，等家長放工來學校接仔女放學。

## 第啲意思
英國嘅全日制學校叫Day school，相對於寄宿學校、一次完嘅訓練課程。

## 半日制學校
半日制學校係同全日制學校相對，分上晝班、下晝班兩班，夜晚可能有班夜校畀成人返學讀書嘅。
教科書

**教科書**，又叫**課本**，通常就咁叫「書」，係學校指定學生讀、先生教嘅書，一般會跟政府課程大綱編。唔記得帶書返學，可能會罰留堂、罰抄等。

有時歷史教科書會因政治原因被刪改。

## 睇埋
* 文部省
* 台灣教育改革
* 日本歷史教科書爭議
東北虎

**東北虎**（*Panthera tigris altaica*），又叫**西伯利亞虎**、**阿穆爾虎**（黑龍江嘅俄文名叫「阿穆爾河」）、**烏蘇里虎**、**滿洲虎**、**朝鮮虎**，生活喺俄羅斯西伯利亞同遠東地區，係現存世界上最大隻嘅貓科動物，可達3米長，重300公斤，可以輕易咁殺一隻強壯嘅牛，毛色淺黃，毛厚，唔怕凍，食肉。據統計目前野生嘅西伯利亞虎只有1000隻。

## 睇埋
*老虎
長洲華威酒店

**華威酒店**（），或者叫做**長洲華威酒店**（），係香港離島一間三星級酒店，嚮長洲嘅東灣，嚮1980年開幕，係長洲唯一嘅酒店。附近有東灣海灘、長洲醫院、直昇機場、長洲運動場。

## 酒店設施
華威酒店設有餐廳、游水池、非吸煙樓層、咖啡廳、酒吧、划船設備、緩跑徑、燒烤園呢啲設施，間房內有提供電熱水壺、牙刷、牙膏同埋毛巾。

### 餐廳
華威酒店嘅餐廳有中餐，住客有餐廳嘅早餐券送。

### 游水池
華威酒店游水池深1米。

## 房間
華威酒店有70個酒店房，大部份可以睇到日出。

## 交通
*遊艇
*直昇機機場 http://www.centamap.com/gc/centamaplocation.aspx?x=821455&y=807691&sx=821455.08823&sy=807691.06265&z=2&lg=b5
*街渡
*電動機車
*長洲渡輪碼頭：新渡輪

## 參考




## 睇埋
* 香港酒店一覽

## 出面網頁
*長洲華威酒店官方網站
*長洲華威酒店嘅有關相片
*住客對長洲華威酒店嘅評價
莎拉·皮蓮

（，；），全名叫（，），香港傳媒跟北話譯名做**佩琳**，係美國政治人，2006至2009年做過阿拉斯加州州長。2008年係美國共和黨美國副總統嘅候選人。

## 出面網頁
* Alaska Office of Governor Sarah Palin 
* Sarah Palin - Governor of Alaska 
* Sarah Palin: half-baked Alaska
* National Governors Association - Alaska Governor Sarah Palin biography
* University of Idaho alumni magazine
* Follow the Money - Palin 2006 campaign contributions
* Follow the Money - Palin/Parnell 2006 campaign contributions
* On the Issues - Sarah Palin's issue positions and quotes
* Project Vote Smart - Governor Sarah H. Palin profile
* Palin for Governor 
* Sarah Smile
* Alaska Governor Frank Murkowski ousted in a humiliating defeat to Sarah Palin
* Official Portrait
酒店

**酒店**，又叫做**飯店**、**賓館**、**旅館**、**旅店**、**商旅**，舊時叫做**客棧**。係租房畀客人，多數住過夜。高級嘅酒店有餐廳、泳池、健身室、鋪頭、商務中心、宴會廳同埋會議室呢啲設施。最基本嘅酒店有床、沖涼房、廁所、書枱。

## 睇埋
* 賓館
* 汽車旅館
* 青年旅舍
* 招待所
* 雲來客棧
* 時鐘酒店
* 酒店式住宅
* 香港酒店一覽
大地懶

**大地懶**係一種大型嘅樹懶，最後一隻可能死喺1550年嘅古巴。佢哋嘅祖先，原本住喺漸新世前期或始新世後期嘅南美洲。

## 生活習性
大地獺住喺森林，手大腳大，超過4公尺，手捉到嘢，腳可以企直行，不過速度同樹懶一樣咁慢，隻手同樹懶唔同。

## 嘢食
食物除咗草同其他植物，會食死屍。喺繁殖期時，可以生一隻BB，有時會爬上樹住。

## 天敵
大地獺身體龐大，就算係同一時期嘅獵食霸王劍齒虎都要退避三舍，所以冇天敵。

## 滅絕
喺更新世中，大地獺同其他原始哺乳動物都受到氣候改變影響，絕種。

## 化石
喺南美洲，有人發現大地獺嘅化石，於是將佢嘅骨頭送到博物館，大地懶呢種動物，重有好多謎未解開。

## 參考
恐狼

**恐狼**（粵拼：hung2 long4；英文：**dire wolf**；學名：*Canis dirus*，呢個字喺拉丁文嘅意思係「得人驚嘅狗」噉解）係犬屬一個經已絕咗種嘅物種。佢哋喺 125,000 至 9,440 年前（更新世晚期至全新世）存在過，同斯劍虎（*Smilodon fatalis*）一齊俾人並列做最廣為人知嘅北美洲史前食肉獸。呢個物種喺 1854 年響沿住美國俄亥俄河近印第安納州埃文斯維爾嘅鴿子河河口嗰度由 Francis A. Linck 發現，並且跟手喺 4 年之後俾人改埋名叫「*Canis dirus*」。目前最大嘅恐狼化石組係喺洛杉磯嘅拉布雷亞瀝青坑（La Brea Tar Pits）嗰度揾到嘅。

恐狼嘅殘骸喺好多唔同嘅生態系嗰度都揾得到，好似係北緯 42 度以南嘅北美嘅平原、草地、同埋有森林嘅山等等，連喺南美嘅乾旱大草原嗰度都有佢哋嘅蹤影。呢啲恐狼出沒地由同海平面差唔多噉高去到成海拔 2,255 米（7,400 呎）高嘅高地都有。

恐狼明顯似現代嘅灰狼（*Canis lupus*）。佢有兩個亞品種，*Canis dirus guildayi* 同 *Canis dirus dirus*，一般都認為係由北美洲嘅犬屬動物 *Canis armbrusteri* 嗰度進化出來嘅。一隻普通嘅恐狼同現代最大隻嘅灰狼差唔多大細－*Canis dirus guildayi* 平均重大約 60 公斤（132 磅），而 *Canis dirus dirus* 就平均重大約 68 公斤（150 磅）。佢嘅頭殼同啲牙嘅形狀似灰狼，但係啲牙稍為大隻些少，比較能夠將肉撕開，而佢一樣出位嘅特徵係佢喺犬齒嘅咬合力係已知嘅犬屬動物之冠。一般都認為呢樣特徵係為咗要獵食更新世晚期嗰啲大型食草動物－包括咗馬、大地懶、乳齒象、古風野牛、同擬駝等等－而進化出來嘅。另一樣似現代灰狼嘅嘢係，恐狼係成群噉打獵嘅。之但係雖然佢哋同灰狼有噉多相似之處，佢哋唔係任何現存物種嘅直系祖先。

恐狼同灰狼喺北美一齊生存咗大約 100,000 年左右。大約喺 10,000 年前－即係人類喺美洲出現咗冇幾耐－嘅冰河時期滅絕事件嗰陣，恐狼同其他大部份嘅北美洲大型動物一齊絕咗種。至於點解恐狼會絕種，學界到咗家陣都仲係眾說紛紜：有人話係因為氣候變化搞到佢哋唔夠食物，又有人話係因為爭資源爭輸咗俾人類呢個當時新嚟嘅物種。

## 特徵

恐狼係已知嘅犬屬物種當中最大隻嘅。佢哋形狀同身體比例上似現代北美洲嘅狼品種，成年嘅恐狼對膊頭閒閒地都有成 38 吋（97 厘米）高，由頭到尾會有成 69 吋（180 厘米）長。

恐狼嘅腳喺比例上比灰狼嘅短同強壯，可見恐狼並唔擅於奔跑，因而有可能係食腐肉或者以捕獵較大型同笨重嘅獵物為生。

同灰狼相比，恐狼嘅頭又大又闊，腦蓋較細。恐狼嘅牙較巨大，喺冠上有大量嘅磨損痕跡，故此好多古生物學家認為恐狼係用牙嚟咬碎骨頭。恐狼嘅骨上亦發現有好返晒或好返啲嘅傷痕，呢啲傷痕同現今嘅狼喺捕獵大型獵物（例如野牛同馬）時所造成嘅傷痕好相似，所以亦有人認為佢哋會獵殺大型嘅獵物。

## 演化同絕種
犬屬動物嘅化石紀錄顯示佢哋係喺9百萬至1千萬年前嘅中新世晚期，由北美洲細小嘅*Leptocyon*沿灰狐同狐狸嘅分支演化出來。犬屬後來喺8百萬年前擴散至歐洲同亞洲，並成為而家嘅狼、胡狼、狐狸同貉嘅祖先。直至3百萬至5百萬年前，犬屬動物擴散至非洲同南美洲。喺3百萬年前巴拿馬地峽嘅形成，促使佢哋闖入南美洲嘅旅程。

跟住嗰9百萬年，狼喺北美洲進行大規模嘅發展同多樣化，直至更新世中期（80萬年前），*Canis ambrusteri*喺南北美洲出現同分佈。後嚟佢哋喺北美洲消失，但有可能喺南美洲延續成為恐狼嘅祖先。不過亦有一啲證據顯示恐狼係由其他較細隻嘅南美洲狼演化而嚟。

更新世晚期（30萬年前），灰狼經白令陸橋抵達北美洲。10萬年前，恐狼亦嘅北美洲出現。

一萬六千年前（冰河時期末），人類抵達北美洲，大部份嘅大型哺乳動物開始消失。恐狼由於冇咗主要獵物，而且跑得比其他犬屬嘅物種（如灰狼及紅狼）慢，捉唔到較靈活嘅獵物，開始焗住要食腐肉。直至一萬年前，大型哺乳動物同恐狼都絕種。不過喺阿肯色州亦有發現一啲化石，證明恐狼可能喺4000年前仍有一啲殘餘份子喺歐薩克山脈度生活。

## 化石紀錄

喺拉布雷亞瀝青坑裏面，恐狼嘅數目非常之多，總數超過3600隻，比所有其他嘅哺乳動物更多。由此可見，恐狼可能好似而家嘅狼或者狗咁群體獵食，並且得知當時物種喺接近絕種時所承受嘅壓力。

## 埃文斯維爾恐狼
喺1854年夏天，當俄亥俄河嘅水位較低時，響美國印第安納州埃文斯維爾發現到恐狼嘅模式標本。呢個標本係一個化石化嘅顎骨，由Joseph Granville Norwood博士響Francis A. Linck度搵到嘅。佢將呢個標本交畀約瑟夫·萊迪（Joseph Leidy）研究，萊迪確定呢個標本屬於狼嘅一個已絕種物種，喺1858年發表嘅文獻中，萊迪將呢個標本命名為恐狼。

Norwood博士喺交畀約瑟夫·萊迪恐狼標本嘅信中提及另有一個標本已交返Linck度，但Linck喺1854年已經死咗，故此未能確定。呢封信同恐狼嘅模式標本現時存放喺費城自然科學院裏面。

## 參考

## 出面網頁

*Information on the dire wolf from the Illinois State Museum
*Return to the Ice Age: The La Brea Exploration Guide
*狼的演化進程
*National Academy of Sciences: dire wolf
*WolfSource
*恐狼嘅歷史